
COMMENTATIO EX SUPPLEMBNTIS ANNALIUM PHILOLOQIOORUM 

SE0R6UM EXPRESSA. 



PAGINARUM NUMERI SUNT SUPPLEMRNTI SEXTI DECIML 



Strategemata a Frontino coUecta, cum sit haud exigua pars 
eorum hausta ex libris scriptorum uunc mutilis aut deperditis, non 
semel exoptatissimam lucem afferre constat illustrandis eis rebus, 
quamm memoria iniquitate temporum paene obruta est. Atque 
haec testimonia quamuis uiri docti haudquaquam neglexerint edito- 
resque huius operis quamuis exstiterint satis multi^), omnes tamen 
auctoris uerba a mendorum sordibus purgare satis habuemnt: id 
quod difficilius est multoque grauius, originem exemplorum perpen- 
dere, dispositionem explorare, condicionem uniuersam describere nemo 
susceperat. Primus rem adgressus Curtius Wachsmuth^) ut tres 
libros priores a suspicione^) uindicauit, ita quartum librum non a 
Frontino scriptum prioribusque multa inserta esse exempla aliena 
acutissime perspexit atque planissime demonstrauit. Idem nouis 
allatis argumentis confirmauit Eduardus Woelfflin^), cum, qua est 
subtilitate , compages totius operis perscrutatus , inter exempla ge- 
nuina et aliena quae intercederent discrimina, egregie doceret. Ho- 
rum igitur studiis uel maxime debemus, quod strategematon libros 
oculis nunc legimus tamquam acrioribus. Sed editionem quae nuper- 
rime prodiit cum curarem facere non potui, quin quibusdam in rebus 
ab illorum iudicio dissentirem : quod cur fecerim quaeque res retrac- 
tandae mihi uisae sint, his institutis quaestionibus exponam. 



1) cf. index editionum in ed. Bipontina (1788) p. XLIX — LXIII, 
quibus accedunt in primis editio Oudendorpiana altera (1779), Wiegman- 
niana (1798), Dederichiana (1855). 

2) Rhein. Maseum XV (1860) 574—583. 

3) cf. H. Eoechlj und W. Buestow, Gesch. des griech. Kriegs- 
wesens p. XVni. Griech. Kriegsschriftsteller II 98—99. G. Bernhardy, 
R. L. G.** 905. 

4) Hermes IX (1875) 72-92. 

Caput I. 

De temporibus strategematon librorum. 

Strategematon libros compositos esse constat imperante Domi- 
tiano. Nam quattuor strategemata, quae ab ipso imperatore adhibita 
traduntur (1, 1, 8. 1, 3, 10. 2, 3, 23. 2, 11, 7 — de exemplo 
autem 4, 8, 14 infra p. 321 agetur), cum ille non Diuus (cf. 2, 1, 17 
Biuus Augustus Vespasianus)^ sed imperator Caesar Domitianus Au- 
gustus Germanicus appelletur, uiuo Domitiano conscripta sunt. Neque 
tamen ante annum 83 p, Chr. auctor ea coUigere potuit, quia in bello 
contra Germanos eo anno gesto^ imperator eis usus est. Confecti 
igitur strategematon libri sunt inter annos 84 et 96 p. Chr. 

Ante bellum Dacicum hos libros editos esse propterea coniecit 
Polenus^) , quod Germanico quidem bello adhibita strategemata 
quattuor referuntur, Dacici uero belli ne mentio quidem fit. Cui 
argumento caue fidem habeas. Nam omitto, quam incerta sint tem- 
pora belli Dacici, cum id uideatur iam ante bellum Germanicum or- 
tum esse.^) Neque id moneo, quod, cum bellum Dacicum haud ita 
magnae Bomanis gloriae esset, strategemata contra Dacos non tam 
uictos quam uictores adhibita auctor narrare fortasse noluit. Sed 
ne ea quidem strategemata, quae ipse bello in Britannia paUcis an- 
nis ante bellum Germanicum gesto adhibuisse putandus est (cf. Tac. 
Agr. 17 sustinuitgue molem lulius Frontinus, uir magnus, quantum 
licehat, ualidamgue et pugnacem SUmrum gentem armis subegit, super 
uirtutem hostium locorum quoque difficultates eluctatus) siue modestia 
siue metu inuidiae commotus protulit: coniectura enim Dederichii*) 
1, 5, 26 Silures pro Ligures scribentis fide omnino caret. Itaque 
Frontinum nescio qua ratione inductum, quae bello Dacico consilia 
probata essent, reliquisse eodem iure contendes, quo ante id scripsisse 
eum Polenus coniecit, neque argumenttim inde sumere licet. 

Immo post bellam Dacicum collecta esse strategemata concludi 
posse mihi uidetur ex exemplo 2, 11, 7. Hoc cum exemplis 1, 1, 8. 
1, 3, 10. 2, 3, 23, quae ad idem bellum pertinent Germanicum, si 



1) cf. Eckhel VI 378. 397. MommBen R. G. V 136. 

2) in Frontini uita ab eo contexta, cap. XII. — cf. Hermes III 45. 

3) Mommsen R. G. V 200. 

4) Zeitschrift far Alterthumswissenschaft VI (1839) 837. 



Quaestiones de luli Frontini strategematon libris. 319 

comparabis, mirabere sane, quod in eo solo, cum sit illis longius a 
principio" opeiis remotum , disertis uerbis eo hello qm uictis hostibus 
cognomen Germanid meruit, qnando res acciderit, praedicatur. NuUo 
consilio Frontinus , qna est breuitate ac subtilitate , ita non dixit. 
Laudes imperatoris eum celebrasse, cum in ipso bello iustitiae famam 
paratam esse adiceret, qno magis eius uirtutes et bellicae et domesti- 
cae elucerent, etsi non iniusta suspicio est, nihilo minus tamen uerbis 
eo hello quo insigniter distingui uidetur illud bellum ab aliis postea 
gestis. Quae , si paulo post confectum bellum Germanicum auctor 
exemplum 2, 11, 7 scripsisset, ob recentem earum rerum memoriam 
ita poni non oportuit: optime uero ea conueniunt , si interiectis 
nonnuUis annis, gestis eti^ aliis bellis, scripta esse putantur. Ac 
nescio an dicta sint eo consilio, ut illud bellum opponeretur alteri 
bello Germanico, quod mouit L. Antonius (cf. Suet. Dom. 6 hellum 
duile motum a L, Antonio, swperioris Germaniae praeside, confedt 
ahsens felidtate mira, cum ipsa dimicationis hora resolutus repente 
Rhenus transituras ad Antonrum copias harharorum inhihuisset). Huic 
uictoriae facili, quam de militibus seditiosis absens imperator re- 
portauit, si bellum molestum opponitur, quod contra hostes ipse 
confecerat, bene explicantur uerba eo heUo quo uictis host&ms cogno- 
men Germanid meruit. . Quod si uerum est, cum L. Antonius uictus 
sit anno 88 p. Chr.^), Frontinus post eum annum, inter annos igi- 
tur 88 et 96 p. Chr., strategemata collegit. 

Hac cum sententia, qua strategematonlibrosnontaminitio quam 
sub finem imperii Domitiani compositos censeo, non discrepat, quod 
Martialis (10,58) extremis annis imperii Domitiani Frontinum testa- 
tur litterarum studiis deditum fuisse; nec magis, quod auctor ante 
strategemata (praef. I p. 2, 20: nam cum hoc opus, sicut cetera, 
u^sus potius aliorum . . . causa adgressus sim) alia iam se opera edi- 
disse dicit, inter quae opus de re militari (cf. strat. praef. I p. 1, 
4 sq.) perditum , fortasse etiam opus gromaticum^ nunc mutilum 
numeranda sunt. 

lam de quarto qui fertur libro quaestio exsistit. Eum non ab 
eodem auctore conscriptum esse, quamuis nomine luli Frontini pari- 
ter ac libri priores inscriptus et in principio et in fine sit illisque fuerit 
iam in omnium codicum archetypo^)adiunctus, Curtius Wachsmuth*) 



1) cf. Mommsen R. G. V 137. 

2) cf. Die Schriften der rOm. Feldmesser herausgeg. yon F. Blame, 
E. Lachmann und A. Budorff I 54, 11: praestantisaimus postea Domitia' 
nus ad hoc henefidum procurrit et uno edicto totius Itaiiae metum libe- 
rauit 

3) Quo saeculo archetjpus scriptus fuerit, parum constat: certe 
Buperior saeculo nono fuit, cum codex Gothanus sit nono saeculo exara- 
tu8 (cf. editionis praef. § 3); etiam Faulus diaconus in codice, quem ad- 
hibuit, quartum librum legit (cf. 1. 1. § 7). 

4) Rhein. Mus. XV (1860) 574-583. 

atque Eduardus Woelfflin^) ita demonBtrauerunt, ut aliter qui sen- 
tiret nihil sentiret. Sed haberi Frontinus studebat is , qui quartum 
librum composuit, cum haec praefaretur: Mtdta ledione conqmsitis 
strategematibus . » ,ut promissum trium librorum inplerem , si modo 
inpleui, hoc exhibebo ea, quae parum apte discriptioni priorum . . . 
subici uidebanhir, 

Exempla quarti libri cum strategica potius quam strategemata 
essent, idem praefationem primi libri auxit, ut lectorem tamquam 
praemoneret deciperetque facilius. Nam luculentissime Curtius 
Wachsmuth^) ostendit Pseudofrontini, nonFrontini esse illud (praef. 
lib. I p. 2, 24 — 3, 7): Si qui erunt, quibus .... exempla posuvmus, 
Ubi capita libri quarti suspicor praenui^ata esse his uerbis: nam- 
que omnia, quae a duce prouide, utUiter (=== 4:^ 1 de disdplina 4, 2 
de effectu disciplinae), magnifice (= 4, 2 de continentia 4, 4 de iustUia\ 
constanter fiunt (= 4, 5 de constantia 4, 6 de affectu et moderatione). 
Pseudofrontini etiam uerba esse eiusdem praefationis (p. 2, 13 — 23) 
Huic labori non iniuste ueniam padsca/r . . . credam WoelflPlinus®) 
iniuria contendit. Namque optime ea conueniunt ad modestiam et 
sollicitudinem Frontini (cf. de aqu. praef. Cum, , . . me seu naturalis 
sollidtudo seu fides sedula non ad diligentiam modo uerum ad amorem 
quoque commissae rd instigent . .). Atque uerba praefationis stra- 
tegematon (p. 2, 20—23): nam cum hoc opus, sicuit cetera, usus 
potius aliorum quam meae commendationis causa adgressus 
sim, adiuuari me ab his qui aliquid illi adstruent, non argui cre- 
dam si comparabis cum illis praef.de aqu.: in aliis autem libris, 
quos post experimenta et usum composui, succedentium res acta 
est huius commemtarii pertinebit fortassis et ad successorem utUUas, 
set cum inter inUia administrationis meae scriptus sit , i/n primis ad 
nostram institutionem regulamque profidet. ac ne quid ad totius 
rei pertinens notitiam praetermisisse uidear, nominaprimum 
aquarum . . . ponam, utramque praefationem ab eodem auctore scri- 
ptam esse facile concedes. 

In aliena parte praefationis libri primi forma legitur CTpa- 
TTiYrmciTiKd , inuentum nullo dubio librariorum: quod monstrum 
nec apud Graecos nec apud Bomanos umquam in usu fuit.^) Corri- 
gendum ibi esse CTpaTriTiKUJV et CTpaTTiYiKd apparet ex praefatione 
libri quarti: ei era/nt exempla potius strategicon quam strategemata, 
Utroque loco comparato nescio an quartus liber proprie inscriptus 
fuerit Strategicon, quod librarius fortasse studio aequandi cor- 

emcU 

rexerit Strategicon: unde mox alii correctione male intellecta finxe- 
runt Strategematicon , quod quidem codices perperam tradunt ut in 



1) Hermes IX (1876) 72—92. 

2) Ehein. Mus. XV 680 sq. 

3) Hermes IX 89. 

4) cf. Val. Max. 7, 4 et Polyaeni prooemia librorum. 

titulo libri quarti ita in praef. I (p. 1, 8. 2, 26. 3, 2): rectam for- 
mam strategicon libri^) seruant p. 115, 8 et strategematon p. 1, 2. 
2, 25. 3, 2. 33, 24. 38, 2. 88, 2. 6. 115, 9. 143, 17. 

Frontini igitur partes agere quin uoluerit auctor libri quarti, 
non dubium est: quod tamen fecit studiosius quam callidius. Nam, 
ut recte monuit Curtius Wachsmuth. (1. 1. p. 577), in praefatione 
libri quarti cum scriberet m qua et ipse ordinem per species seruare 
condbor, iam oblitus uerborum ut promissumtrimf,lil)rorwn iwplerem, 
si modo inpleui Frontino ipse sese opposuit: aliter certe atque „ego 
quoque" illud et ipse uix interpretaberis, nec apud uUum auctorem id 
significat „sicuti antea^', quod quasi interpretamentum docti librarii 
in recentioribus codicibus inseruerunt. Eiusdem stultitiae est, quod 
nonnulla exempla ex primo libro ad uerbum transcripsit (cf. infra 
p. 326 sqq.); eandem rem cumFrontino 2, 8, 11 aliis uerbis 4, 1, 29 
narrat (cf p. 330); exemplo 4, 1, 14, quo de metatione castrorum 
agitur, mox exemplum 4, 1, 18 subicit, quo illud redarguitur (cf. 
p. 341). 

Conscriptum libellum a ludi magistro esse quarto quintoue 
saeculo Curtius Wachsmuth (1. 1. p. 582 — 583) uoluit, quibus 
temporibus eo incumbebant, ut exempla conquirerent^) non minus 
disputantibus quam declamantibus necessaria. Atque Eduardus Woelff- 
lin (1. 1. p. 91 — 92) ei adsentitur. Quae sententia refelli uidetur 
exemplo 4 , 3 , 14 quo Imperatoris Caesaris Domitiani Augusti ita 
mentio fit, ut imperante illo scriptum id esse uideatur. Auctorem 
huius strategematis omnes intellexerunt Frontinum. A quo cum quai*- 
tum librum abiudicasset Curtius Wachsmuth (1. 1. p. 582), ut dif- 
ficultatem inde natam toUeret, exemplum 4, 3, 14 Frontino uindi- 
cauit: collocatum id fuisse proprie post exemplum 2, 11, 7, ibi uero, 
postquam in quartum libnim transpositum esset, intercidisse. Trans- 
scripta ex alio libro in alium exempla esse constat (cf. p. 326): tamen 
priore loco ea post excidisse non habemus quo efficiamus: optimi 
enim codices ne uno quidem exemplo omisso inter se diBcrepant. 
Immo aliena origo uerbis tradidit mihi comprobari uidetur, quia 
Frontinus in libris genuinis , cum posset , haudquaquam sese ipsum 
nominauit.^) Ab eo tamen hoc strategema quin adhibitum sit contra 
Lingones eodem anno 70*), quo praetor urbanus fuerit, non est cur 
dubitemus: certe non Pseudofrontinus contra Lingones pugnauit, 
homo in re militari omnino rudis (cf. p. 341); sed is exemplum, quod 
in conunentariis illius belli siue a Frontino ipso siue ab alio scri- 
ptis reppererat^ narratiunculis collectis intermiscuit, quo magis spe- 
ciem eiusdem auctoris ostenderet. Id decipiendi studium uel apertius 



1) Recentiores codices, nimiam curam librariorum passi, in locis 
tantum non omnibus exhibeni formam strategemoiticon. 

2) cf. lulii Paridis epit. Val. Max. 1 ed. C. flahn. (1866) p. 2, 23. 

3) Hermes IX 88." 

4) cf. Tac. hist. 4, 39. — Mommsen R. G. V 124—129. 

erit, si perlustraueris, quod is consilium in eligendis exemplis secutus 
sit: Frontinus in maximo exemplorum numero nouies res sub impera- 
toribus gestas memorat, exemplorum CXXXXI Pseudofrontini sex 
non ad eadem modo tempora, uerum etiam ad eosdem fere duces 
pertinent: reliqua omnia temporibus liberae rei publicae gesta sunt, 
aetatem Frontini excedit nullum. Quam mira in illis sit conspira- 
tio, patebit ex bac tabnla: 



4,7,8 



4, 1, 28 
4,2,3 
4, 7, 2 

4,6,4 



) 



Caedicius primipilaris, 
qui in Germania post 
Varianam cladem 
ohsessisnostrispro duce 
fuit . . . 

Bomitius Corhulo . . . 

JDiuus Augustus Vespa- 
sianus . . . 



2, 1, 15 

3, 15, 4 

2,9,4 



Ti, Nero aduersus Pan- 
nonios . . . 

Beliqui ex Variana 
clade, cum ohsideren- 
tur . . . 

Arminius dux Germa- 
norum . . . 



2, 9, 5 Domitius Corhulo 



4, 3, 14 Auspiciis Imperatoris 
Caesaris DomitianiAu- 
gusti . . . 



2, 1, 17 



1, 1,8 

1, .3, 10 

2, 3, 23 
2, 11, 7 



BiuusAugustus Vespa- 



sianus . . . 



Imperator Caesar Do- 
mitianus Augustus 
Germanicus . . . 



Haec igitur exempl^ quoniam non casu collecta esse , sed con- 
silio selecta certissimum est, etiam exemplum 4, 3, 14 ab ipso 
Fseudofrontino insertum esse tibi persuadebis. De aetate tamen 
falsarii caue quidquam efficias uel ex praesumpto titulo Augusti^) 
uel ex usu reliquorum titulorum Domitiani^ quippe quos nibil mutatos 
ex fonte describere ille potuerit. 

Nec plus efficitur ex diuersitate, quae in fontibus et eligen- 
dis et describendis intercedit inter Frontinum et Pseudofrontinum. 
Hunc solum cum Vegetio conspirare acute uidit Woelfflinus (1. 1. p. 83), 
tamen ab eo pendere iure negauit: rectius sane contrarium contende- 
res collato exemplo 4, 7, 27 cum Veget. 1, 15 et exemplo 4, 7, 16 
cum Veget. 3, 21. Sed apud utrumque eodem ordine strategemata 
collocantur eorundem, Scipionis et Metelli (Pseudofr. 4,1, 1 — 2. 
Veget. 3, 10), ita tamen relata, ut alter ab altero pendere non pos- 
sit. Cum Pseudofrontino faciunt Valerius Maximus 2, 7, 1 — 2 atque 
magis etiam Plutarchus apophth. Scip. min. 16 — 17, eadem stratege- 
mata conectentes, ut non solum haec uerum illa quoque ex paribus 
fontibus eisque uberioribus hausta esse admodum probabile sit. 

Aliud discrimen in cognominibus Scipionum exstare animad- 



1) cf. Th. Mommsen Roem. Staatsrecht U^ 2, 774. 



Quaestiones de lali Frontini strategematon libris. 323 

uertit Woelfflinus. ^) Frontinus eniin Africanum intellegit P. Scipio- 
nem maiorem (P. Sdpio uel Scipio Africanus appellatur decies ter in 
tribus libris genuinis. — P. Scipio 4, 7, 30 et 39), Pseudofrontinus 
uero P. Scipionem minorem (P. Scipio 4, 1, 1; Scipio Africanus 4, 
1, 5. 7, 4. 16), cui etiam Aemiliano cognomen dat, a Frontino non 
usitatum (4, 3, 9 Aemilianus Sdpio 4:, 7 ^ 27 Sdpio Aemilianus). 
Quibus addi possunt etiam 3, 6, 2 P. Cornelius Sdpio — 4, 1, 20 
P. Cornelius Nasica 4, 1, 16 P. Nasica, Videtur igitur Pseudo- 
frontinus cognomina praetulisse. Apud utrumque, sicut apud reliquos 
scriptores, C Caesar et L. Sulla dicitur: alii uero ita memorantur, 
ut hic cognomen addito praenomine ponat, ille nomen gentile solum 
aut addito uel praenomine uel cognomine, uti in exemplis hisce: 

4, 1, 45 M. Salinator 1, 1, 9 1 . . ^ ,. , 

2 3 8- I -^^*^ Saltnator 

4, 7, 15 M. Liuitis 1) 2, 9 Liuit^s 

4, 7, 36 Q. Maximus i, H^ 4 ^. Fdbius 

2, 5, 22. 1, 8, 2. Fahius 



1, 3, 3. 1, 5, 28 
(1, 11, 21) 
3,4, 1 



FahiusMaxi- 
mus 



4, 1,4 
4,5,5 
4, 7, 3 ^ 3, 17, 2 Aemilius Paulus. 



4, 5, 5 l L. Paulus 2, 3, 20 Paulus 



Sed plura afferre nolo, quia ex his tempora non magis noscun- 
tur quam ex eo, qiiod Pseudofrontinus a seueriore usu anni desi- 
gnandi, quem tuetur 4, 1, 44 Q. Fuluio Appio Claudio consulHms, bis 
aberrat: 4, 1, 4 X. Pauh et C. Varrone consultbus 4, 1, 20 P. Cor- 
nelio Nasica Dedmolunio consulibus: qui laxior usus ne apud Taci- 
tum quidem aliosue raro inuenitur.^) 

Kestat ut quaeramus, num consuetudine loquendi tempora libri 
quarti circumscribantur. Atque distare quidem ea librum quartnm a 
prioribus libris Curtius Wachsmuth®) et Eduardus Woelfflin^) docue- 
runt enumeratis aliquot proprietatibus: quibus addi possunt alia et 
multa, uelut incondita structura exempli 4, 2, 1 et asyndeta copu- 
latiua, quibus Frontinus non utitur (cf. 4, 1, 26 L. Piso C. Titium 
praefectum cohortis, quod loco fugitiuis cesserat, dnctu togae praedso, 



1) Hermes IX 73. 

2) cf. R. Macke, die roem. Eigennamen bei Tacitus. Hadersleben 
1886. (Progr.) 

3) Rh. MuB. XV 679. 

4) Hermes IX 86—87 et passim. 

soluta t^n ica , nudis pedilms in princ^iis cotidie stare , dum uigiles 
umirent, iussit, conuiuiis et halneo dbstinere; cf. 4, 1, 1. 4, 1, 6. 4, 1, 
37. 4,1, 46). Sed ea omnia quamuis diuersa sint a sermone Fron- 
tini^ non tamen aliena sunt ab eius aetate; et Woelfflinus^) facere 
non potuit, quin de geuere dicendi Pseudofrontini iudicaret: andrer- 
seits hat Fseudofrontin einen leidlichen Stil geschrieben, Quod idem 
monuit, in exemplis 4, 1 , 10 {fUium smm) et 4, 1 , 32 (fratreni 
suu/m) pronomen suum abundare ut apud Anonymum de uir. ill. (cf. 
Rhein. Mus. 29, 292 sqq.) aliosque auctores posterioris aetatis, ex 
60 nihil omnino efficitur: nam idem usus occurrit etiam apud Vel- 
leium^) et saepissime apud Comelium Nepotem.^) 

Grauius uidetur, quod usu plusquamperfecti coniunctiui Pseudo- 
frontinus a Frontino differt. Nam 4, 1, 44 codices tradunt sic: dum ne 
quis eorum munere uacaret . . . aut in Italiam reportaretur, dum Poeni in ea 
fuissent Exspectas sane pro plusquamperfecto fuissent imperfectum 
essent, sicuti eandem rem narrantes habent Liuius 25, 3 — 7 et Valerius 
Maximus 2, 7, 15: iam ex illo quia exemplum haustum uidetur — non 
autem ex Val. 2, 7, 15 fluxit, ut Curtius Wachsmuth^) uoluit, quia 
ibi consules non memorantur — in plusquamperfecto ipsius Pseudo- 
frontini usus cernitur. Iniuria sanissimum locum temptatum esse a 
Dederichio, qui tacite esset scripsit, et a Guilelmo Hartel, qui inge- 
niosius quam rectius dum Poeni inde exissent coniecit, coarguunt 
eiusdem generis haec: 4, 5, 7 etiamsi nemini ad erumpmdum auda- 
cia fuisset; 4, 3, 3 Atilius Begulus, cmn summis rehus pracfuisset, 
adeo pauper fuit . . .; 4, 7, 7 exerdtus suos uisendos speculaioribus 
eorum, quotiens uoluissent, patere; 4, 7, 17: gui in sagulis ferrea^ 
fibulas habuissent, interfid iussit. His locis omnibus coniunctiuus 
imperfecti exspectatur. Quam commutationem cum constet apud 
auctores posterioris aetatis percrebrescere , ita ut illis temporibus, 
quibus linguae Romanicae formari inciperentur , coniunctiuus plus- 
quamperfecti solus in usu uulgari esset, coniunctiuus imperfecti eua- 
nuisset, conicere potes nonnuUorum saeculorum interuallo Pseudo- 
frontinum distare a Frontino. At eadem consuetudo iam apud 
optimos auctores inuenitur, ut egregie Fothius^) demonstrauit. Idem 
docuit, in tempore praesenti eorum uerborum, quorum plusquamper- 
fectum praeter consuetudinem pro imperfecto ponitur,ut uelle,posse, 
esse, habere (1. 1. p. 314), uim quandam incohatiuam inesse (1. 1. 



1) Hermes IX 90. 

2) Fritech, liber den Sprachgebr. dea Vell. Pat. 1876. p. 15. 

3) B. Lupus, der Sprachgebr. des Corn. Nepos 1876. p. 107. 

4) Rhein. Mus. XV 679. 

5) Foth , : die Verschiebung lateinischer Tempora in den roman. 
Sprachen (Roman. Studien, herausgeg. von £. Boehmer; Bd. II p. 243 8<^q. 
1877); cf. H. Ehiismann, de temporum et modorum usu Ammianeo (dis- 
sert. Argent. X 145) 1886. — Sittl , die localen Versch. der latein. Spr. 
1882. p. 132. 

p. 313), ita ut plusquamperfectum necessitate quadam locnm imper- 
fecti occuparet: postrema demum aetateconiunctiuumplusquamperfecli 
nulla ratione pro imperfecto poni (1. 1. p. 317). Ex magna copia 
exemplorum, quae ille (1. 1. p. 311 sqq.) congessit, pauca tantum ad- 
fero, ubi eadem uerba qnae apud Pseudofrontinum in eisdem senten- 
tiis secundariis leguntur: Vitruu. 2, 9, 15 diuus Caesar cum exer- 
ciium hahuisset circa Alpes imperauissetque . , ., tunc , . . noluertmt 
imperio parere. — id. 3, prol. 3: ergo uti Socrati placuit, si ita sen- 
sus et sententiae scientiaeque . . .perspicuae et perlucidae fuissent, 
non gratia neque ambitio ualeret. — id. 4, 1, 6 iw ea aede cum uo- 
luisscnt columnas collocare, . . . reiulenmt (uestigium) in altiiudinem. 

— id. 6, prol. 1: cum autem dtis comites in patriam reuerti uoluis- 
sent interrogarentque eum . . . , tunc ita mandauit ... — id. 7, 9, 2 
cum . . . uoluisset hdbere domum .... parietes omnes induxit minio, 

— id. 10, 1, 4 aspidamus . . . stellarum natwram, quae ni machinata 
uersarentur, non hahuissemus interdum lucem nec fructuum maturi- 
tates. — id. 10, 22, 7 iussit omnes puUice et priuatim quod quisque 
hahuisset aquae stercoris luti per eam fenestram .... effundere ante 
murum. — Curtius4, 1, d si saniora consUia tandem pati potuisset, 
contentus patrio cederet alieni imperii finibus. ^) His igitur cum ex- 
emplis si locos Pseudofrontini supra allatos comparaueris, ex eo usu 
nihil effici ad aetatem circumscribendam concedes, quia Vitruuius^) 
aliique auctores multo ante Frontinum florentes haud raro item lo- 
quuntur. Quem usum cam iure Nipperdeius uulgari sermoni uidea- 
tur adscripsisse^), hoc tantum recte contendes, Pseudofrontinum, cum 
coniunctiuum plusquampeiiecti pro imperfecto quinque locis poneret, 
consuetudini uulgari indulsisse. 

Aliud discrimen exstat in orthographia. Nam cum in prioribus 
libris una legatur forma eaque incerta 3, 12, 2 saeuom, in quarto 
libro formae 4, 5, 5 equom et 4, 5, 16 uiuosque optimis codicibus 
GH confirmatae sunt, solius codicis G auctoritate nituntur 4, 6, 2 
equom 4, 7, 36 reliquom 4, 5, 5 uolneratus. Eas formas in arche- 
typo codicum fiiisse seruatasque codice G^ in codice autem H partim 
mutatas , contra in altero codicum genere (P) librariorum studio 
omnes correctas esse, ex condicione codicum colligitur. A librario 
archetypi originem eas trahere uix credi potest, quod tres libri prio- 
res carere eis uidentur: cum his uero parem fortunae condicionem 



1) cf Vogel, ed. altera (1875) p. 35. 

2) Mire res confandit Earolus Sittl (die localen Versch. p. 132) : 
qui quamuis Fothii diesertationem laudanerit , ubi largissima copia ex- 
emplorum eias consuetudinis apud Vitruuium repertorum exstat, tamen 
dispatare pergit: ,,Da jedoch weder . . . noch Vitruv noch auch Petron oder 
ein anderer schlechter Stilist hierin wider die Grammatik svlndigen. . .**, 
ut ne legisse quidem uideatnr commentationem ab ipso laudatam. 

3) cf Caesaris opera, ed. Nipperdeius 1847 p. 20. — Albrecht 
K5hler, de auctorum bcUi Africani et belli HispaniensiB latinitate 1877. 
p. 52. 

a primo die quartum librum subiisse consentaneum est. Itaque non 
dubito, quin Pseudofrontinus formas equom, reliquom, uiuosque, uol- 
neratus scripserit: sed indicium aetatis ne eis quidem praebetur. 
Quas quamquam Quintilianus sua aetate obsoleuisse testis est (1, 7, 26), 
quo cum testimonio bene congruit, quod Frontinus eis uidetur abs- 
tinuisse, tamen satis constat etiam postea ne apud meliores quidem 
auctores non inueniri et in uulgari usu semper uiguisse.^) Porro 
cum^eis auctoribus, qui antiquos cum in aliis rebus tum in ortho- 
graphicis sectabantur*), Pseudofrontinus non facit, quia praeter il- 
las formas nihil inuenitur, unde merito antiquorum imitator uocari 
possit. Hoc tantum recte coUiges, Pseudofrontinum grammaticorum 
praeceptis haud ita diligenter addictum fuisse. 

Ex his igitur quae disserui apparet certis finibus tempora libri 
quarti circumscribi non posse. Quarto uel quinto saeculo, ut Wachs- 
muthius uoluit, compositum eum non esse, firma argumenta, quibus 
demonstretur, desunt. Sed ea aetate si fuerit Pseudofrontinus, summo 
studio imitatus esse priorum temporum sermonem purum putandus 
est: hoc tamen eo uidetur improbari, quod neque ingenio promptum 
neque eruditione bene instructum eum fuisse certa indicia exstant. 
Quod cum ita sit, in eam inclino sententiam, ut scriptum esse 
quartum librum existimem ab homine haud ita erudito — a stu- 
dioso, si uis, rhetoricae — aetate a Frontino non multum distante, 
initio fortasse saeculi alterius p. Chr. 



Caput 11. 

De exemplis bis traditis. 

Nonnulla exempla bis traduntur aut eisdem uerbis aut uariata 
narratione. Quorum in numero ea exempla non duco, quibus, quam- 
uis eaedem res tangantur, tamen alio consilio alia proferuntur: sicut 
uario consilio de eadem clade Hasdrubalis refertur 1, 1, 9. 1, 2, 9. 
2, 3, 8. 4, 7, 15, de eadem pugna aduersus Etniscos commissa 1, 
11, 1. 2, 6, 7. 2, 7, 11, de Byzantio ab Alcibiade oppugnato 3, 9, 
6 (Cyzicus errore oppidum uocatur: cf. p. 357) et 3, 11,3. Sed de 
eis agam exemplis, quibus nuUa ratione eadem res bis narratur. 

Atque eisdem uerbis relata exempla leguntur haec: 

1, 6, 12 = 4, 5, 8 
1, 6^ 13 = 1, 1, 11 

1, 5, 14 = 4, 5, 9 



1) cf. Schuchardt , Vocalism. II 179 sqq. — Brambach , die Neu- 
gestaltung der latein. Orthogr. 87—101. — CorsBen , AuBspr. (1870) II* 
101—102. 

2) cf. Fronto, ed. Naber. p. 282. — Brambach 1. 1. p. 100. 

1, 5, 15 = 4, 5, 10 
1, 11, 3 = 4, 5, 11 
1, 10, 1 = 4, 7, 6 

4, 7, 40 = 2, 4, 15 
4, 7, 41 = 2, 4, 16. 
. Rem Oudendorpius ^) ita explicauit, ut memoria deceptum aucto- 
rem eadem exempla bis inseruisse diceret. Quod tamen neque per 
se probatur et iniuria Frontino exprobrari manifestum est. Nam 
excepto uno exemplo (l, 5, 13 = 1, 1, 11) omnia iterum leguntur 
in libro quarto: quem cum non a Frontino scriptum esse certo cer- 
tius sit, sequitur, ut r^etita sint aut a Pseudofrontino aut a libra- 
riis. Atque librarios id fecisse suspicatur Woelfflinus ^) ab exemplis 
profectus 2, 4, 15. 16 = 4, 7, 40. 41, quae iure Pseudofrontino 
uindicat.*) Errat quidem in eo, quod 2, 4, 15 illud ist sic cum ser- 
mone conspirare dicit solius Pseudofrontini (coll. 4, 7, 24. 32. 40), 
non Frontini summam exempli facientis uerbis atque ita: nam apud 
hunc quoque legitur ac sic 1, 11, 8, sic 1, 3, 8, sic 2, 5, 31. Recte 
uero animaduertit et structuram exempli 2, 4, 15 a more Frontini 
abhorrere et dispositionem capitis eo turbari.^) Cum hoc etiam 
exemplum 2,4, 16 eici consentaneum est. Quae duo exempla a 
librario potius, fortasse ab eodem, qui exemplum 2, 4, 14 inseruit, 
(cf. infra p. 331 sq.) quam a Pseudofrontino repetita esse, non est 
cur negetur. 

Contra quinque exempla primi libri (1, 5, 12. 14. 15. 1, 11, 3. 
1, 10, l), quae iterum leguntur in quarto (4, 5, 8. 9. 10. 11. 4, 7, 6) 
quaeque uindicanda sunt Frontino^), a Pseudofrontino transcripta 
mihi uidentur. Librarii enim si id fecissent, mirum profecto esset, 
quod in quarto tantum libro complura exempla repetissent, in prio- 
ribus non item, cum praeter alia exempla 2, 9, 3 — 5 potuissent in- 
serere libro tertio et exempla 1, 8, 6. 9 ante 1, 1, 10. 

Accedit, quod in summo exemplorum consensu non desunt dif- 
ferentiae quaedam uerborum: 



1, 5, 12 ad Hasdrubalem 4, 5, 8 

perrupit 

1, 5, 14 tribunus 4, 5, 9 

Cornelio Cosso consuli 
occupatum 
erat in propinquo 
dimisit 



locoque iniquo circum- 
uentus ab Hasdrubale 
erupit 

tribunus militum 

Cornelio consuli 

occupandum 

in propinquo erat 

emisit 



1) cf. editionis alt. (1779) p. 79 adn. 43. 

2) Hermes IX (1876) 90. 

3) 1. 1. p. 74 sq. 

4) 1. 1. p. 77. 79. 80. 
6) 1. 1. p. 85. 

noctu 
frustratus 

1, 5; 15 is cuius 

traditur nomen 

Fama 

is cum 

omnia 

accepit 

adhortatus 

decucurrit et 

1, 11, 3 Ariouistum 

confusis suorum 
consecutus 
ut 
cogerentur 

1, 10, 1 exposcentes 
praeualido 
adfectos 
equo exili 
ualentiorem 
per singulos 
cumque gracilis fecisset 

cohortium 
4, 7, 40 prope a uirgultis 
1, 6, 13 inflexit iter 



nocte 
eluctatus 

4, 5, 10 cuius 

traduntur nomina 

Flammam 

hic com 

omniaque 

accepit a consule 

hortatus 

decucurrit 

4, 6, 11 regem Ariouistum 
confusior 
adsecutus 
ut et 
concitarentur 

4, 7, 6 deposcentis 

eorum praeualido 

electos 

equi exilis 

ualentioris 

per singulos pilos 

cumque gracili succes- 

sisset 
uirium 

2, 4, 15 prope uirgultis 

1, 1, 11 se inflectens. 



Horum quae attuli non pauca incuriae debentur eorum , qui 
exemplaria descripserunt; uelut 1, 5, 12 lacuna, qua orta alii ex 
uerbis ab Hasdrubale correxerunt ad Hasdrubalem; 4, 5, 11 confu- 
sior; 1, 11, 3 cogerentur. Difficilius dictu est, utrum 4, 5, 9 Cosso 
exciderit propter insequens consuU an praetermissum sit; similiter 
dubitari potest de his: 1, 5, 15 accepit atque decucwrrit et; 1, 11, 3 
ut; 1, 10, 1 praeualido. 

Sed plura haud dubie ab eo, qui exempla transcripsit, mutata 
sunt: uelut 4, 5, 10 traduntur nomina (l , 5, 15 traditm nomen); 
4, 5, 11 adsecutus (1, 11, 3 consecutus)-^ 4, 7, 6 uirium (1, 10, 1 
cohortiurn), Atque 4, 5, 10 hortatus (1, 5, 15 adhortatus) legitur, 
quod uerbum simplex semel occurrit apud Frontinum (2, 7, 9 hor- 
tatus — 3, 9, 3 adhortatus 1, 5, 27 admonitos\ ter apud Pseudofron- 
tinum (4, 5, 10. 6, 1. 7, 15). Item pro nociu, quod frequentissi- 
mum est (l, 5, 28. 1, 8, 9. 3, 9, 4. 3, 2, 5. 3, 3, 6. 1, 5, 20), 
in repetito exemplo 4, 5, 9 nocte dicitur (cf. 4, 7, 30 — semel 
apud Frontinum 1, 4, 5) et cum 1, 5, 14 fribu/nus scriptum sit, 
^ri6t«ww5mi^i^wm4, 5, 91egitur(tribunus 1, 1,3. 1,2,1. 11,2. 3^14,1 

trib. militum 2, 4, 4 — tribunus 4, 1, 1. 4 trib. militam 4, 1, 
30. 32. 4, 6, 7). Ac uerba 1, 10, 1 cumque gracilis fecisset mutan- 
tur 4, 7, 6 in cmnque gracili successisset: succedendi autem uerbum 
nisi proprio sensu Frontinus non adhibet (cf. 1, 5, 16. 2, 6, 8. 2, 
12, 2. 3, 2, 4. 3, 17, 1), cum translato sensu uerbo cedendi utatur 
(cf. 2, 6, 29. 2, 9 tit. 2, 10 tit.). Itaque iniuria Guilelmus Hartel 
1, 10, 1 aperto mendo codicis H nisus gracUi successisset proposuit. 

Ex his quae perstrinxi apparet consuetudinem loquendi eius, 
qui exempla 4, 5, 9. 10 et 4, 7, 6 transcripsit, non semel cum ser- 
mone Pseudofrontini conspirare: quo adductus sum, ut ab ipso 
exempla 4, 6, 8 — 11 et 4, 7,6 coUecta esse cum Curtio Wachs- 
muth^) sumam. Quae sententia eo non refutatur, quod auctorem 
libri quarti, cum partes Prontini agere studuerit, non exempla prio- 
rum librorum transcripturum fuisse dicis: nam etiam hoc stultitia 
(cf. p. 320 sq.) factum crediderim , nisi mauis studio fallendi , ita ut 
repetitis eisdem exemplis speciem eiusdem auctoris uoluerit praebere. 

Exemplum 1, 6, 13 ex 1, 1, 11 repetitum esse Curtius Wachs- 
muth contendit^); quod de occultando consilio magis quam de eua- 
dendo ageretur quodque Pseudofrontinus, cum proxima exempla 1, 
6, 12. 14. 15 describeret, id omisisset. Contra exemplum 1, 1, 11 
ex 1, 5, 13 repetitum a librario esse Eduardus WoelfFlin*) effecit 
et sermone (l, 1, 11 se inflectens — 1, 6, 13 i^er inflexit: cf. 1, 
4, 3 flexit iter 2, 6, 38 flexit) et contextu exemplorum (1, 6, 12 lo- 
coque iniqm 1, 5, 13 in locum iniqmm^ 1, 5, 14 iniquis locis). Cui 
equidem adsentior, ea insuper causa motus, quod 1, 5, 13 asyndeton 
explicatiuum (inflexit iter tamquam — adgressmus: conuerso agmine 
— reduxii) summam exempli faciens unice mori auctoris conuenit et 
quod exemplo 1, 1, 11 ordo turbatur*): nam Furii strategema inter 
§ 9 et § 10 ponendum erat (§ 8 iter Domitiani celatur, § 9 Claudius 
Nero iter celat, § 10 exemplum externum, § 11 Furius iter celat, 
§§ 12—13 dicta). 

Itaque exemplorum bis traditorum ea, quae librarii transcripsisse 
uidentur (1, 1, 11. 2, 4, 16. 16), delenda, quae Pseudofrontinus 
repetiuit (4, 5, 8. 9. 10. 11. 4, 7, 6), ea non temptanda esse duxi. 

lam uenio ad ea exempla, quibus uariata narratione bis idem 
consilium explanatur: 

1, 4, 9 = 1, 4, 9* 
1, 6, 10 = 3, 9, 9 

1, 5, 24 = 2, 12, 4 

2, 8, 11 = 4, 1, 29 

3, 16, 1=4, 7, 36 
4, 2, 5 = 4, 2, 7. 

1) Rhein. Mus. XV 678. 

2) Rhein. Mns. XV 577. 

3) Hermes IX 85. 

4) Hermes IX 77—80. 

Atque Oudendorpius Frontinum incusauit, quod 1, 4, 9 et 1, 
4, 9*^ ex uno Alexandri strategemate fecisset duo. At is utrumque 
strategema diuerso fluminis nomine deceptus recepit ex duobas fon- 
tibus excerptum: quorum alter exemplum 1, 4, 9 iam contractum 
continebat, ut apparet ex Poljaen. 4, 3, 9, ubi item insulae non 
mentio fit^); alter fusius rectiusque totum ttansitum fluminis trade- 
bat, nisi quod pro Hjdaspe flumine Indum perperam substituerat, 
cuius transitus ab hostibus omnino non impeditus fuit (cf. Curt. 
8, 12. Diod. 17, 86. Arrian. 5, 3). Quod cum ita sit, et errore et 
fraude Frontinus absoluitur. 

Strategema Periclis 3, 9, 9 Peloponnesiorum castellum oppu- 
gnantis et eiusdem 1, 5, 10 a Peloponnesiis abrnpto loco obsessi 
ad unam eandemque rem spectare sine dubio recte Wachsmuthius 
iudicat: uerumtamen alienum esse exemplum 1, 5, 10 nego, cum nec 
sermo suspectus sit nec dispositio (l, 5, 8 — 11 fossis factis euadunt ex 
locis difficillimis: 8 — 9 exempla Bomana, 10 — 11 exempla externa). 
Sed ut mutatis nominibus strategema Periclis (3, 9, 9) castellanos 
obsidentis a Poljaeno 5, 10, 3 Himilconi tribuitur, ita inuersa re 
exemplum 1, 5, 10 ex altero (3, 9, 9) in strategematon officina fac- 
tum iam ante aetatem Frontini circumlatum esse coUectumque ab illo, 
ut exemplum 1, 4, 9*, ex uili libro satis uerisimile est. 

Neque magis Curtio Wachsmuth^) concedo strategema Iphi- 
cratis 2, 12, 4 a librario ex 1, 5, 24 transcriptum esse; sed quia 
in exemplo 2, 12, 4 nec sermo nec dispositio suspecta est atque 
Polyaenus^) etiam ter (3, 9, 41. 46. 50) eadem fere strategemata 
tradit, Woelfflino*) adsentior ab ipso auctore utrumque exemplum 
existimanti ex diuersis fontibus uel ex duobus locis eiusdem fontis 
excerptum esse. 

Mutatis nominibus ex uno facta esse duo strategemata 3, 16, 
1 et 4, 7, 36 suspicatur Woelff linus ^) : quod num uerum sit, nolo 
inuestigare. Certe utrumque auctoritate scriptonim Frontino uetu- 
stiorum confirmatur: Marcelli humanitate Bantium retentum esse 
Frontinus 3, 16, 1 cum Liu. 23, 15, 7 (cf. Dio frgm. 57, 34) re- 
fert; Fabii liberalitate Statilium ad fidem adstrictum esse praeter 
Pseudofrontinum 4, 7, 36 tradunt Val. Max. 7, 3, 7 et Anonym. de 
uir. ill. 43, 5. Plutarchus uero idem strategema et a Marcello 
(Marc. 10—11) et a Fabio (Fab. 20) adhibitum narrat. 

Strategema M. Atili consulis a Frontino 2, 8, 11 et breuius a 
Pseudofrontino 4, 1, 29 ita narratur, ut hic non ab illo, sed uterque 
a Liuio (10, 35, 1. 36, 5 — 9) pendere intellegatur. 



1) cf. Jahrb. f. class. Philol. Suppl. Bd. XIV (1886) 610. 

2) Rhein. Mus. XV 578. 

3) cf. Jahrb. f. class. Philol. Suppl. Bd. XIV (1886) 671. 

4) Hermes IX 86. 
6) 1. 1. p. 86. 

Qnomam constat Frontinum exempla, prout in libris scriptorum 
uel in coUectaneis relata inuenerat, coUegisse, gemina non reiecisse, 
ne Pseudofrontinum quidem aliter fecisse mirum est. Nam cum 
4, 2, 5 eundem Cyrum pateat eademque quattuordecim milia Grae- 
corum intellegi atque 4, 2, 7, non tam alienum aut corruptum alter- 
utrum est — in eam enim sententiam inclinabat Oudendorpius — 
quam ex diuerso fonte utrumque exemplum excerptum: ad eandem 
rem ea pertinere homo ille stupidus non uidit. 

Immerito exemplis geminis strategemata 1, 9, 4 et 4, 5, 2 ad- 
numerauerunt: boc enim ad seditionem nonae legionis 49 a. Cbr., 
illud ad seditionem decimae legionis 47 a. Cbr. factam spectare 
Woelfflinus dilucide ostendit.*) 

Exemplis autem, quae bis traduntur, addi possunt alia, uelut 
§ 2, 3, 11 = § 2, 5, 31; § 3, 4, 4 = § 3, 4, 3; § 4, 7, 11 = 
§ 4, 7, 10. Sed de eis aptius agetur in capite, quod insequitur. 



Caput IIL 

De exemplis alienis. 

Curtius Wacbsmutb ^), cum uidisset illud didtur, fertur, traditur, 
quod in quarto libro perquam frequenter inuenitur, apud Frontinum 
fere non legi nisi in exemplis quibusdam breuissimis ac paene ina- 
nibus, ob id deleri iussit exempla 3, 4, 4. 3, 7, 5. 3, 12, 3. 3, 16, 2. 
Cui adsensus Eduardus Woelfflin^) alia eiusdem generis eiecit, id 
argumentatus, quod graue est uebementer, ex eis exemplis nibil om- 
nino discere potuisse duces, quorum in usum boc opus Frontinus 
componeret (cf. praef. I: Ua enim consilii quoque et prouidentiae 
exemplis succincti duces erunt, unde Ulis excogitandi generandique si- 
mUia facultas nutriatur), Eam ob causam aliena censenda suut quin- 
decim exempla, quibus ad priora adnexis idem strategema ab aliis 
contra alios adbibitum nimis exigue et exiliter notatur: 

(1, 3, 6 Themistocles aduentante Xerxe auctor fuit Athe- 
niensibus urbem relinquendi.) 

1 , 3, 7 Idem fecit in eadem ciuitate Pericles aduersum Lacedae- 
monios. 

(l, 7, 3 Carthaginienses crinibus tonsarum mulierum ad 
funes efQciendos usi sunt.) 

1, 7, 4 Idem Massilienses et Bhodii feceru/nt. 



1) Hermes IX 86. 

2) Rhein. Mus. XV 679. 
8) Hermes IX 76. 86. 

(1, 11, 14 Alexander Macedo sacrificaturus per haruspicis 
manum iecur litteris inscripsit, quae significa- 
bant uictoriam Alexandro dari.) 

1, 11, 15 Idem fecit Stddines haruspex proeUum Eumene cum 

Gallis commissuro. 

(2, 3, 10 Xanthippus auxiliares ad hostem circumeundum 
iterum emittit.) 

2, 3, 11 Sertorius idem in Hispania aduersus Pompemn fecit. 

(2, 4, 13 Pjrrhus elephantis usus est ad perturbandam 
aciem Bomanorum.) 

2, 4, 14 Poeniqmque aduersus Bomanos frequenter idem fecerunt. 

(2, 4, 18 Falisci et Tarquinienses facibus et anguibus 
aciem Bomanam turbant.) 

2, 4, 19 Idem Veientes et Fidenates facibus adrepUs fecerunt. 

(2, 8, 4 Camillus signiferum in hostes traxit.) 

2, 8, 5 Saluius Petignus hetlo Persico idem fedt. 

(2, 8, 8 Seruilius Priscus dictator, cum signa legionum 
in hostis Faliscos ferri iussisset, signiferum 
cunctantem occidi imperauit.) 

2, 8, 9 Cossus Cornelius magister equitum aduersus Fidenates 

idem fecit. 

(3, 4, 1 Fabius Maximus ab obsidione Campanorum se- 
mentis tempore recessit, ut frumentum in sa- 
tiones conferrent: reuersus deinde renata pro- 
triuit.) 

3, 4, 2 Antigonus aduersu^ Athenienses idem fecit. 

(3, 4, 3 Dionysius pace simulata, cum Reginorum fru- 
mentum exhausisset, urbem adgressus est.) 

3, 4, 4 Idem et aduersus Himeraeos fecisse dicitur. 

(3, 7, 4 Alexander Euphrate flumine auerso Babjlona 
cepit.) 

3, 7, 5 Samiramis admrsus eosdem Bahylonios eodem Euphrate 
auerso idem fecisse dicitur. 

(3, 12, 2 Iphicrates uigilem dormientem transfixit.) 

3, 12, 3 Fipaminondas Thehanus idem fecisse dicHur. 

(3, 15, 1 Romani a Gallis obsessi panem in hostem 
iactauerunt.) 

3, 15, 2 AtJienienses a,duersus Lacedaemonios idem fecisse di- 
cuniur. 

(4, 3, 9 Scipionem traditur in itinere cum amicis am- 
bulantem accepto pane uesci solitum.) 

4, 3, 10 Idem et de Alexandro Macedone didiur, 

(4, 7, 10 H9.nnibalis consilio Antiochus uascula uiperis 
plena in hostium classem iaculatus est.) 

4, 7, 1 1 Idem fecit iam cedente classe sua Prusias. 

Haec igitur exempla ab alio postea adspersa esse uestigia etiam 
exstant planissima. Latere enim in exemplo 1, 3, 7 Idem fecit in 
eadem ciuUate Pericles aduersum Lacedaemonios errorem iam intellexit 
Wesselingius: idem quod Themistocles si Pericles fecisset, non ad- 
uersum Lacedaemonios — iniuria autem Woelfflinus^) in forma ad- 
uersum offendit, quae legitur etiam in exemplis minime suspectis 
2, 7, 9 et 3, 17, 6, licet aduersus slt longe frequentissimum — sed 
aduentantihus Lacedaemoniis fecisset. At Pericles non idem quod 
Tbemistocles fecit: numquam Atheniensibus auctor fuit urbem re- 
linquendi;^ uerum is Lacedaemonios , cum Atticam depopularentur, 
Peloponnesi ciuitates maritimas adgressus ad reuocandum exercitum 
coegit (cf. Thucyd. 2, 56 et loci laudati ed. strat. p. 144). Quale 
strategema quia 1, 3, 9 narratur, post 1, 3, 9 potius quam post 
1, 3, 6 collocandum hoc exemplum egregie monuit Petrus Wesseling. 

Similiter turbato exemplorum ordine contra fidem historiae 
narrari 2, 8, 5 Saluius Pelignus hello Persico idem fecit Perizonius 
animaduertit. Nam Saluium non arreptum manu signiferum (cf. 2, 
- 8^ 4) in hostes traxisse, sed signum (cf. 2, 8, 3) in hostes eiecisse, 
testis est Plut. Aem. 10: CdXouioc 6 toiv TTeXiTVuuv f]TOiJjLi€VOC 
dpTrdcac t6 CTijLieTov tuiv xxp" auTOV eic touc TToXejniouc fppinie sqq. 
Itaque non post 2, 8, 4, sed post 2, 8, 3 Saluii strategema ponen- 
dum erat. 

Exemplum autem 2, 8, 9 Cossus Cornelius magister equitum 
aduersus Fidenates idem fecit inserendum fuisse post 2, 8, 10, ubi 
equites in hostem missi traduntur, non post 2, 8, 8, ubi de le- 
gionibus agitur, et res ipsa docet (cf. magister equitum idem 
fecii) et Liuius 4, 33, 7 testatur: magister equitum . . . frenos ut 
detrahant equis imperat; et ipse princeps calcaribus subditis euectus 
effreno equo in medios ignes infertur, et alii concitati equi lihero cursu 
feru/nt equitem in hostem sqq. cf. Flor. 1, 11, 3 Cossus equitum ma- 
gister exuere frenos imperauit. 

Horum ordinem ita turbatum Oudendorpius explicauit, ut a 
librario neglegenti, cum libri strategematon describerentur, ea prae- 
termissa, post intellecto errore suppleta, sed non suo loco inserta 
esse diceret. Quod quamquam per se fieri potuit, tamen mirum esset, 
in uno capite 2, 8 duo exempla 5 et 9 omissa fuisse; sed a ueri 
specie prorsus abest, ea ipsa exempla, quae ob alias causas ualde 
iam suspecta sunt, ab illo omissa fuisse, cura reliqua omnia incuria 
librarii non infestata suum locum retinuerint. Aliena exempla esse 



1) Hevmea IX 76. 

Jahrb. f. oluss. Philol. Suppl. Bd. XVI 22 

ubi concesseris, facillime, quomodo facta sit perturbatio, intelleges: 
haec enim exempla qui coUegit, iu margine ea exemplaris propter 
similia adscripserat; ille uero, qui exemplar ita auctum describebat, 
non intellecta ratione nec perspecto contextu rerum exempla 1, 3, 7. 

2, 8, 5. 2, 8, 9 superiore uel inferiore loco post diuersa inseruit, ut 
serie ita effecta narratio euaderet peruersa. 

Reliqua eiusdem generis exempla suo loco interiecta uidentur. 
Exemplum autem 3, 7, 5 absurdum est: intelleguntur fortasse ca- 
nales, quos per Babylona urbem ex Euphrate Samiramis duxit; non 
uero regina urbem, quam ipsa condidisse fertur, flumine auerso cepit 
(cf. Herod. 1, 185. Strab. 16, 2. Polyaen. 8, 26). 

Exemplum 2, 3, 11 suspicor excerptum esse ex exemplo 2, 5, 
31, coUatis uerbis suhdudi in dextnm latus uelut cesserunt equUes, 
deinde circumita legione hanc quoque a tergo infestauerunt sqq. 

1, 11, 15 Eumenem errore pro Attalo poni Eduardus Woelfflin^) 
et loannes Melber^) contendunt colL Polyaen. 4, 20. Sed nescio 
an Eumenis nomen defendi possit^), cum contra Gallos eum pugnasse 
tradat lustinus 27, 3, 1 : Interea rex Bithyniae IJumenes .... uictorem 
Antiochum Gallosque adgreditur. Nec difficUe saiunos adhuc ex supe- 
riore congressione integer ipse uiribus superat. Certe hoc mihi uide- 
tur constare, nomen Eumenis iam fuisse in fonte, ex quo id exem- 
plum fluxit, quamquam non nego rem a Polyaeno et apud Fron(inum 
narratam ad unum spectare strategema. Non semel soUertia ducum 
facta mutatis nominibus seu augendi studio seu ueri indagine tam- 
quam geminata esse, paulatim ut diuersa exempla ab eis, qui no- 
tabilia excerpserunt, in uolumina recepta supra iam expositum est 
(p. 330) iterumque noscitur exemplo 3, 4, 4. Nam alieno exem- 
plo 3,-4, 4 cum Polyaeno 5, 2, 10 faciente, contra Himeraeos 
Dionysii strategema adhibitum narratur; genuino autem exemplo 

3, 4, 3 a parte Diodori 14, 108 stante, Reginos a Dionysio de- 
ceptos traditur: strategema haud dubie unum idemque, sed uetusto 
iam tempore geminatum.^) 

Exemplum 3, 4, 2 cum narratione Polyaeni 4, 6, 20 plane 
conspirat.^) Tria igitur exempla huius generis apud Polyaenum 
leguntur: 1, 11, 15 apud Polyaen. 4, 20. 

3, 4, 2 „ Polyaen. 4, 6, 20. 

3, 4, 4 „ Polyaen. 5, 2, 10. 

Ex Liuii libro quarto hausta conicias haec: 

2, 4, 19 coll. Liu. 4, 33. 

2, 8, 9 „ Liu. 4, 32, 3. 4. 33, 7—8. 



1) Hermes IX 76. 

2) Jahrb. f. class. Philol. Suppl. Bd. XIV (1885) 641. 

3) cf. Droysen, Gesch. des Hellenism. IIP 1, 398. 409 Anm. 3. 

4) 1. Melber 1. 1. p. 502 non recte de hoc exemplo iudicat. 

5) 1. 1. 625 sq. 

Bes aliunde omnino non notae traduntur alienis exemplis 1, 7, 4. 
3, 7, 6. 3, 12, 3. 3, 15, 2. 4, 3, 10. 

Interiecta esse haec exempla a Pseudofroutino ex eo, quod uerba 
dicitur traditur fertur ut in libro .quarto ita in exemplis alienis fre- 
quentia sint^), uix quisquam efficiet. Atque apud ipsum dno exempla 
eiusdem generis exstant 4, 3, 10 et 4, 7, 11: quorum hoc conspirat 
cum narratione lustini 32, 4, 6. 7 et Comelii Nepotis Hann. 11, 
item Prusiae strategema thbuentium; unde nescio an illud Antiochi 
(4, 7, 10) mutato nomine sit generatum. Haec duo exempla profecto 
Pseudofrontinus , si adferre uoluisset, fusius narrasset. Immo ex 
uerbis Ideni fecit identidem repetitis haud alienum est suspicari, 
quindecim illa exempla adspersa esse ab aliquo, qui libros Fron- 
tini quartumque cum eis iam coniunctum percurreret inspectisque 
strictim aliorum uoluminibus, quae repperisset similia, in margine 
exemplaris adnotaret. Quod ut faceret, paene admonitus est uerbis 
auctoris ipsius (praef. I p. 2, 19): facUe erit suh guaque s^ecie sug- 
gerere. nam . . . adiuuari me ah his qui aliquid illi adstruent, non 
argui credam. Euoluisse eum non libros historiarum, sed corpus 
exemplorum simile operi Frontini, cum ex uarietate exemplorum tot 
saecula memoriae et Bomanae et extemae amplexorum cognoscitur, 
tum ex indole librorum Polyaeni (cf. p. 334), qui et ipse exempla 
his similia ex coUectaneis sumpsit. 

His cum exemplis inanibus caue confundas ea, quae quamuis 
sint breuia et praepositis uocibus similiter, eodem modo, eadem ror 
tione prioribus exemplis adnectantur, tamen uariata quodammodo 
condicione rerum aliquid noui ad instruendos duces adferunt. Atque 
exempla 1, 5, 15 {Idem> fecit sub AtUio Calatim consule is, cuius . . .), 
1, 12, 9 (simUi eiusdem sideris deminutione . . .), 1, 2, 8. 1, 5, 2 (Si- 
militer) 1, 5, 26 [Emidem errorem oUecturi nostris Ligures . . .), 2, 
3, 7 (Contra Hannibal . . .) neminem puto fore, cui in suspicione 
sint Tuenda etiam sunt exempla 1, 2, 4. 2, 3, 18. 2, 4, 13. 2, 
9, 4. 4, 7, 41. Haec quantopere distent ab illis, optime nosces 
exemplis 2, 4, 13 et 2, 4, 14 inter se comparatis: 

(2, 4, 12: Croesus . . • hostium equUatud camelorum gregem op- 

posuit . . . ) 
2, 4, 13: Fyrrhus I^pirotarum rex pro Tarentinis aduersus Bo- 
manos eodem modo elephantis ad perturbandam aciem 
usus est. 
2, 4, 14: Poeni quoque aduersus Bomanos frequenter idem fe- 
cermt. 

Exemplo igitur 2, 4, 13, cum elephanti aciem perturbant, no- 
uum consilium adfertur: contra in exemplo 2, 4, 14 nihil omnino 
inest, quo facultas excogitandi generandique similia ducibus nutriatur 
(cf. praef. I p. 1, 11). 



1) cf. Rliein. Mus. XV 579. Hermea IX 86. 87. 

22* 

Neque adsentior Curtio Wachsmuth exemplum 1, 2, 4 suspectum 
habenti: nam strategemata 1, 2, 3 (Hamilcar Bhodinus simulato 
exsilio apud Alexandrum moratur) et 1, 2, 4 (Carthaginienses per 
speciemlegatorum Romae morantur) non solum satis uaria sunt, 
sed etiam genus dicendi bene cum consuetudine Frontini congruit 
{Idem Carihaginienses : cf. 1,6, 20 Spartacus — 21 Idem — 22 
Idem; 2, 5, 21 Hannihal — 22 Idem Hannibal — 23 Idem Hannibal 

— 24 Idem — 25 Idem Hannihal; atque per speciem legatorum: cf, 

1, 1, 3 per spedem seruitutis 1, 1, 5 per spedem securitatis 1, 4, 4. 
12. 5, 6. 22. 26. 2, 2, 5. 3, 12. 4, 3. 6. 8. 6, 17. 28. 12, 3. 4. 3, 

2, 8. 10. 8, 2. 10, 2. 11, 6. 13, 6). 

Aliena porro sunt exempla 1, 7, 7. 2, 11, 6. 3, 13, 3. 4. 6.^) 
Nam strategemata 3, 13, 3 — 5 a quo aduersus quos quando ubi ad- 
hibita sint, contra consuetudinem Frontini non traditur, ut adnotata 
uideantur ab aliquo, qui pleniora eadem in coUectaneis inuenerat.^) 
Exempli autem 1, 7, 7 alienam originem et sermo confirmat ab 
usu Frontini abhorrens {Non alienus, ut arhitror, hic locus 
est referendi factum Alexandri Macedonis Ulud nohUe qui . . .) et 
ipsa res a reliquis exemplis eius capitis omnino diuersa (^quem- 
admodum ea, quUms defidemur, uideantur non deesse aut usus eorum 
expleatur: § 1 naues — dolia § 2 naues — tranare § 3 spartum 

— crines [§ 4 Idem] § 5 scuta — cortices § 6 scuta — uimina 
§ 7 sitis — temperantia): descriptum est ex capite de tempe- 
rantia libri nescio cuius, ut factum eiusdem Alexandri 2, 11, 6 ex 
capite de abstinentia sumptum est; cf. Val. Max. 4, 3 de ahsti- 
nentia et coniinentia, ubi § 1 idem factum Scipionis laudatur , quod 
narrat Frontinus 2, 11, 5. 

Exempla Scipionis et Alexandri, apud Frontinum 2, 11, 5. 6 
nunc etiam coniuncta, iam antiquitus coUata fuisse patet ex locis 
Gellii 7, 8 et Ammiani 24, 4, 27, qui uxorem Darei appellant, 
quam hic eximiae pulchritudinis uirginem captiuam, finitimae gentis 
priucipi desponsam. Praeterea 2, 11, 6 traditum est (cf. supra p. 331) 
non magis Frontini est quam illud qmque (Alexandrum quoque . . .), 
quod item legitur in exemplis alienis 2, 4, 14 {Poeni quoque . . .) et 

3, 13, 3 (Venationi quoque . . .). 

Contra exempla 1, 8, 6. 1, 11, 11. 12. 13. 2, 5, 31. 3, 9, 3. 

4, 1, 14 iniuria in suspicionem uocari mihi uidentur. Atqne in 
exemplo 1, 8, 6 Curtius Wachsmuth uituperat narrationem nimis in- 
certam (ciuaedam duitates et inter finitimos nuUo addito nomine) 
et rem ab hoc capite alienam. Sed etiam exemplum 3, 15, 4 mi- 
nime suspectum nominibus fere caret (^Reliqui ex Variana clade 
. . . captiuos . . . dimiseru/ni)'^ item exemplum 2, 5, 45. Atque nescio 
an exemplum 1, 8, 6 eadem ratione qua praecedens (1, 8, 5 strate- 

1) cf. Rheio. Mus. XV 576. 680. Herines IX 74—76. 87. 

2) cf, Griecb. Kriegsschriftsteller von H. Koechly und W. Rnestow 
I. p. 176. 

gema Didii) eonsilio conueniat hostes distringendi: illic bostes specie 
pugnae, hic Romani simulatione componendae seditionisdistringuntur: 
qua districtione ad Didium legiones perueniunt, ciuitatibus obsides 
redduntur. Rerum quoque contextus exempluin tuetur: distringun- 
tur enim hostes opera captiuorum § 5, legatorum § 6, legatorum 
§ 7, legatorum § 8, captiui cuiusdam § 9. Dispositionem autem" 
exempli {Bello Punico quaedam ciuitates . . .) haud ita solitam, cum 
nomina auctorum strategematon ipso principio exemplorum poni so- 
leant, Woelfflinus ^) bene defendit exemplo 2, 6, 1 {Gallos , , , se- 
natus censuit transuehendos), 

Exempla 1, 11, 11. 12. 13 eiecit Eduardus Woelfflin^), quod 
paene ad uerbum et seruato ordine ex Val. Ma^. 1, 2, 3. 3*. 4 de- 
scripta esse diceret, quo fonte uti Frontinus non soleret; deinde quod 
ordo exemplorum 8 — 16 per Romana et extema distributorum eis 
turbaretur; tum quod subsequeretur adnotatio inepta Hoc genere 
strategemaion . . . . ac nuUo dubio aliena. Sed adnotatio item aliena 
interiecta est inter 1, 2, 6 et 1, 2, 7, quae exempla minime in su- 
spicionem uocavi possunt. Neque in sermone trium exemplorum 
quidquam inuenitur, quod ab usu auctoris abhorreat. Ordinem autem 
exemplorum turbari non concedo: totum enim genus strategematon 
in superstitionibus positorum (§8 — § 16) in duas diuisum est spe- 
cies, quarum altera deos ipsos inducit (§ 8 Pollux et Castor, § 9 
Castor et Pollux, § 10 Dis pater), altera fraudes leuiores amplectitur 
(§11 signum Delphis sublatum, § 12 saga Syriaca, § 13 cerua candida, 
§14 iecur inscriptum [§16 idem], § 16 arma ex templis subtracta). 
In utraque autem specie exempla Romana ante externa disponuntur 
(in priore: § 8 Aulus Postumius — § 9 Archidamus, § 10 Pericles; 
in posteriore: § 11 L. SuUa, § 12 C. Marius, § 13 Q. Sertorius — 
§14 Alexander Macedo [§15 Sudines], § 16 Epaminondas). At- 
que cum opere Valerii Maximi etiamsi non tanta necessitudine co- 
haerent libri Frontini quanta liber quartus^), tamen non desunt 
exempla, quibus non minus quam exemplis 1, 11, 11. 12. 13 mirum 
in modum ambo inter se consentiant. Confer sis exempla 

Front. 1, 8, 2 cum Val. Max. 7, 3, extr. 8. ^ 

1, 11, 8 1, 8, 1 

1, 12, 8 8, 11, 1 

2, 11, 5 4, 3, 1, 

Non leuis momenti est, quod exempla Woelfflino suspecta apud 
utrumque sese excipiunt: 

Front. 1, ir, 11 coU. Val. Max. 1, 2, 3 

1, 11, 12 1, 2, 3* 

1, 11, 13 1, 2, 4. 



1) Hermes IX 74. 

2) 1. 1. 80. 

3) cf. Rhein. Mus. XV 678. 

Sed seueritate paulo minore ordo apud utrumque seruatur in 
exemplis hisce: 

Val. Max. 7, 4, 1 coll. Front. 2, 7, 1 

7,4,2 1, 1, 4 

7, 4, 3 3, 15, 1 

7,4,4 1, 1, 9 

7, 4, 5 1, 1, 12 

7,4,ext.2 [l l^l 

Vides totum Valerii caput 7, 4 strategemata continens, exemplum 
unum 7; 4, ext. 1 si exceperis, apud Frontinum uerbis haud ita 
diuersis, ordine etiam in quibusdam exemplis seruato inueniri. Nec 
facere possum, quin addam praefationem quoque Valerii 7, 4 illa 
uero pars calliditatis egrcgia et ab ormi reprehensione procul remota, 
cuius opera, quia appellatione Latina uix apte exprimi possmt, Graeca 
pronwniiatione strategemata diccmtur quodam modo conspirare cum 
uerbis Frontini (praef. I p. 1, 7) : sollertia ducum facta, guae a Graecis 
una CTpaTTiYtil^ttTUJV appcUatione comprehensa su/nt. 

Quae cum ita sint, cum yix casu factum sit, ut adeo illi inier 
sese consentirent, neque ob condicionem utriusque operis ac na- 
turam diuersam sumere liceat, Valerio hunc sua debere, ex eisdem 
collectaneis utrumque cum in reliquis exemplis modo allatis tum in 
§§ 1, 11, 11 — 13 pendere suspicor. Nam a collectaneorum usu non 
abstinuisse Frontinum non ex condicione modo exemploram quoriin- 
dam uerum etiam ex eo apparet, quod non semel eorum mentionem 
fecit in praef. I (p. 1, 17): ah au/dortbus exemphrum quidqmd insigne 
aliquo modo fuU traditum, et mox (p. 2, 1) : hi qui notabilia excerpse- 
runt, ipso uelut aceruo reru/m confuderunt legentem, et (p. 2, 18): qui 
aliorum libros eadem promittentium legerint. 

Exemplum 3, 9, 3 Curtius Wachsmuth alienum putat, quod 
fusiuB, quam Frontinus soleat, narratum atque seruatis paene eisdem 
uerbis, nonnuUis etiam male intellectis {paucos centuriones . , , in- 
miscuerat, misit) ex Sall. lug. 93 sq. transcriptum sit. Idem exemplum 

2, 5, 31, quod omnium uberrime relatum est, ob id ipsum censet alie- 
num esse. Breuitatem quamquam auctor sectatus est, tamen praeter 

3, 9, 3 et 2, 5, 31 alia quoque exempla exstant plerisque ampliora, 
uelut 2, 5, 30. 1, 1, 6. 1, 1,9. 1, 1, 10. 2, 3, 16. 2,3, 17, 2,3, 22. 
3, 16, 1. 3, 16, 3: quibus quia insignia quaedam strategemata con- 
tinentur, auctor rem quamuis breuiter adstrictam solito latius ex- 
planauit. Eisdem uero uerbis, quae in fonte legebat, Frontinus 
saepissime utitur, ita ut argumentum inde contra exemplum 3, 9, 3 
peti nequeat, praesertim cum in summo uerborum consensu inter 
Sallustium et Frontinum genus dicendi nuUo modo ab huius consuetu- 
dine nec in § 3, 9, 3 nec in § 2, 5, 31 discrepet. Locum autem exempli 
3, 9, 3, quem codices sic tradunt paucos centurimes quibus perfec- 
tissimos cum uelocissimis mUitibus aeneatores inmiscuerat, misU capUe 

pedibmqiie nudis . . . quemque ita ex Sallustii uerbis male intellectis 
transcriptum esse Curtius Wachsmuth^) suspicatur, librariorum po- 
tius opera affeetum ratus transpositis duobus uerbis sic sanandum 
esse duco: paucos centuriones cum udocissimis mUUibus, quibtts per- 
fectissimos aeneatores inmiscuerat, misit capUe pedtbusque nudis .... 
Neque enim uerba, uti in codicibus collocata traduntiu*, correctorem 
olent neque ab eodem, qni totum exemplum haud incommode ex 
Sallustii narratione excudit, ita scripta esse possunt: transpositis 
uerbis structura exsistit concinna; sensus uero eorum, quae apud 
Frontinum leguntur, nihil a narratione Sallustiana mihi uidetur ab- 
horrere. Atque milites, quamquam apud Sallustium lug. 93, 8: 
Itaque ex copia tuhicinum et cornicinum numero quinque quam udods- 
sumos ddegit et cwm eis, praesidio qui forent, quattuor centuriones, 
omnisqueLiguriparere iuhet in codicibus nunc quidem non commemoran- 
tur, interfuisse tamen expeditioni comparatis uerbis lug. 94, 1 Cete- 

rum Uli ... arma omatumque mutauerant, super terga gladii 

et scuta, uerum ea Numidica ex coriis, ponderis gratia simul et obfensa 
quo leuius streperent et lug. 94, 2 quibus adleuati milites facUius 
escenderent luce clarius est. Significari eos 1. 1. 93, 8 uerbis cum eis, 
praesidio qui forent Henricus Jordan^) et lohannes Wirz*) uolunt: 
sed tam obscure Sallustium dixisse uix credibile est et, quando qui- 
dem tubicines cornicinesque et centuriones disertis uerbis nominati 
sunt, militum nomen paene postulatur. Aliam ingressus uiam no- 
uissimus editor^) pro uerbo centuriones scripsit centurionatos: quae 
mutatio ut uidetur simplex, ita non est conueniens; atque uox cen- 
turiones consensu omnium librorum et Sallustii et Frontini adeo 
confirmata est, ut omnino tuenda sit. Intercidisse uerba quaedam, 
quibus militum mentio fieret, acute perspexit Oudendorpius^): ei 
militesque post quinque supplenti Gustauus Linker^) accessit. Qui 
tamen cum uerbis praesidio qui forent (= welche das Commando 
fUhren soUten) ad quattuor centuriones relatis significationem uocis 
praesidii inauditam statuisset , Budolfus Dietsch ^) post uerba pra^- 
sidio qui forent lacunam indicauit deperditaque ad uerba (uelut 
paucos milites et) illa rettulit. Sed propius ad ea, quae Sallustius 
scripsisse censendus est, nescio an accedere possis aduocato exemplo 
3, 9, 3 Frontini. Is enim, quantum comparatis eis fontibus qui 
adhuc conseruati exstant iudicare licet, exempla ita excerpsit, ut 



1) eandem suspicionem Oudendorpius (ed. Frontini alt. Lugd. Bat. 
1779 p. 394 adn. 17) habuit. 

2) ed. alt. Berolini 1876. 

3) ed. septlma 1881. 

4) ed., quam curanit A. Eussner. Lipsiae 1887. 

5) ed. Frontini alt. Lugd. Bat. 1779 p. 394 adu. 17. 

6) Sitzungsber. der K. Akad. der Wisscnsch. (phil.-hist. 01.) Wien 
1854. XITI 279. 

7) ed. min. quarta Lipsiae 1870. — in ed. mai. (Lipsiae 1869) I 27 
lacunam uerbis paucos mUites et suppleuerat. 

uerba quidem scriptorum contraheret, uariaret, commutaret, rem 
ipsam summa cum fide referret ac nihil adderet, quod non in fonte 
inuenisset. Atqne cum saepe eisdem uerbis, quae in fonte leguntur, 
utitur, tum hoc exemplum permultis retentis uocibus Sallustianis 
excerpsit: cf. Front. castQllum in monte saxeo sittm, quod una 
et angusta semita adihatur, cetera jparte uelut consuUo prae- 
cipiti = Sall. lug. 92, 5 erat inter ceteram planitiem mons saxeus, 
mediocri castello satis patens, in immensum editus, uno perangusto 
adiiu relicto: nam omnis a natura uelut opere atque consulto 
praeceps — ¥ioni. per Ligurem quendam ex auxiliis gregalem 
militem = Sall. 93, 2 quidam Ligus, ex cohortibus auxiliariis 
miles gregarius — Front. qui forte aquatum progressus = Sall. 
93, 2 castris aquatum egressus — Front. capite pedihus.que nu- 
dis, ut prospectus nisusque per saxa facilior foret, scutis 
gladiisque tergo aptatis = Sall. 94, 1 capite atque pedihus 
nudis, uti prospectus nisusque per saxa facilius foret: super 
terga gladii et scuta — Front. hi Ligu/re ducente loris et clauis^) 
qmhus in ascensu niteha/ntur adiuti — Sall. 94, 2 Igitur prasgrediens 
Ligus sa^a et si quae uetustae radices eminehant laqueis uinciehat, 
quihus adleuati miUtes fadlvus escenderent, lam cum Frontinus per- 
fectissimos aeneatores et uelocissimos milites, qua re nihil 
est probabilius , cum Ligure missos dicat, etiam peridoneum illud 
pcrfectissimos eum non £nxisse, sed in Sallustii libro tum integro le- 
gisse existimo. Quam ob rem uexatus ille locus Sallustii (lug. 93, 8) 
sic fere emendandus uidetur: 

Itaque ex copia tuhicinu/m et comicmjm numero quinque 
(^qmm perfectissumos , ex militthus numero ****]) quam 
uelocissumos ddegit et owm eis, praesidio qui forent, quattuor 
centmiones 

Archetypum igitur codicum Sallustianorum qui exarauit, a priore quam 
ad posterius oculis aberrans media uerba omisit. Ad milites autem 
ita memoratos uerba cum eis, praesidio qui forent referuntur (cf. lug. 
28, 1 filium et cum eo duos fam/Uiaris . . . mittit; lug. 91, 4 omnem 
equitatum et cum eis uelodssumos pedites cursu tendere ad Capsam . . . 
iuhei). Etiamsi omnes Liguri parere Marius iusserat (lug. 93, 8), 
centurionum tamen erat curare, id ipsum ut fieret in ascensu et ad 
castellum, cum peruenissent, milites ex toto exercitu delecti ut certo 
imperio regerentur et pro re agerent. Numerus militum pariter 
atque aeneatorum et centurionum quin appellatus fuerit, non dubium 
est. Exiguum eum fuisse, suffecisse tamen et ad tutandos aeneato- 
res et ad perterrendos castellanos per se patet: aequasse eum fere 
quattuor centurias ex numero quattuor centurionum uereor ne auda- 



1) Clauae ab hoc nominantur, quae uetustae radices ab illo: pro 
clauis cur Gustauus Linker laqueis coniecerit, non assequor. 

cius conicias. Certum igitur nutnerum milituni unde restituamus 
quia non superest, uapa coniectura supersedens lacunam indicaui. 

4, 1, 14 Pyrrhus . . .primus totum exercitum suh eodem uallo 
contincre instituit. Bomani deinde . . . casiris eius potUi et ordinatione 
notata paulatim ad hanc usque metationem . . ,peruenerunt fabulas^) 
de metatione castrorum a Frontino, uiro rei militaris peritissimo (cf. 
praef. I : Cum ad instruendam rei militaris scientiam u/ms ex numero 
studiosorum eius accesserim eique destinato, quantum cura nostra ua- 
luit, satisfecisse uisus sim , . .), proferri non potuisse nounmque ex eo 
repeti indicium alienae originis libri quarti recte monet Curtlus 
Wachsmuth. Minus recte tamen etiam a Pseudofrontino hoc exemplum 
abiudicauit, quod in capite de disciplina eius locus esset nullus. 
Disoiplinae enim exemplum nescio an id haberi possit eodem iure 
quo exempla 4^ 1, 3. 4. 5. 7: atque ut exemplis 4, 1, 6. 7 de disci- 
plina in itinere exercenda agitur, ita exemplis 4, 1, 11. 12^14. 15 
uidetur illustrari, quomodo disciplina regatur in castris. Neque hoc 
exemplum propterea in suspicionem cadit, quod auctor sibi ipse ob- 
loquitur, cum in exemplo 4 , 1 , 18 uallo castra Bomana iam ante 
pugnam apud Maluentum commissam communita esse uerbis omnihus 
extra uallum iussis tendere aperte doceat. Nam in exemplo 4, 1, 14 
eum non suum proferre iudicium, sed auctoris nescio cuius manifestum 
est coll. Liu. 36, 14: quaerenti deinde (i. e. Scipioni), quem secundum 
poneret, Pyrrhum dixisse (i. e. Hannibalem) castra metari primmn 
docuisse, Non autem perpensa fontium auctoritate nec uarietate homo 
iste hebes cum narratiunculas undique congereret, in uno capite com- 
prehensas rettulit res inter se diuersissimas. 

Quoniam exposui, quae exempla aliena essent, nunc de adno- 
tationibus quibusdam ad genuina exempla adiunctis agam. Atque 
1, 2, 6 uerba Est et aliud explorandi genus, quo ipsi duces nullo ex- 
trinsecus adiutorio per se prouident, sicut transitionem esse ab aliquo 
in margine notatam, a librariis curiosis postea inter exempla re- 
ceptam, neminem puto fore, quin concedat eamque cum Oudendorpio 
reiciat. — Ab eodem, fortasse ludi magistro, nugae intermixtae sunt 
1, 11, 13: Hoc gencre strategematon non tantum ea parte utendum est, 
gua inperiios existimdhimus esse, apud quos his utemur , sed multo 
magis ea, qua talia erunt, quae excogitahuntur , tU a diis monstrata 
credantur, quibus iam Stewechius Frontinum purgauit. Nam non sermo 
solum uerbosus et inconditus longe distat ab illius breuitate ac sub- 
tilitate, sed ipsa res inepta et superuacanea est: idem enim breuius 
et elegantius Frontinus modo dixerat 1, 11, 13 uerbis cum harharo 
et rationis indocili milite uteretur. Haec tamen homini loquaci tam- 



1) cf. Plut. Pyrrh. 16: Tru86fi€voc bi touc *Pai)ia(ouc dxT^c elvai xal 
irdpav ToO Cipioc troTa^oO KaTacTpaToire&eOeiv irpociinrcucc TCfi iroTaiiiJ) 
Qiac ^vcKa* Kai KaTibdiv TdSiv tc koI (puXaK&c Kal . . . t6 cxf^Ma tt^c 
CTpaT0ir€&6(ac ^OaOiiiace . . . TdHic \xiv, cTircv, . . , aiiii] tcIiv pappdpuiv 
od pdppapoc ... — cf. Lip^ius, de militia Rom. 5, 1. 

quam ansam dedisse ad fundendas istas ineptias Bon iniuria conicere 
mihi uideor. 

Item aliena, sed melioris notae et a lectore minus rudi, puto, 
adnotata uerba sunt 2, 3, 7: ueterano ct diu edocto usus excrcitu: 
hoc enim genus ordinationis exsequi nisi peritus et ad omne motnentum 
respondens miles uix poiest. Etenim quibus condicionibus (ueterano et 
diu edocto usus exercitu) nixa sint strategemata, initio statim exem- 
plorum explanari solet, uelut 1, 11, 13: Q. Sertorius, cum harharo 
et rationis indocUi milite uteretur . . . 2 , 1 , 9 : PhUippus .... memor 
sibi esse militem longo usu duraium, Atheniensihus acrem qundem, sed 
inexerciiatum et in impeiu tantum uiolentum ... 2, 3, 13: Gastron. . ., 
cum , . . sciret firmiorem esse Graecum militem magisque a Persis ti- 
meri . . . Accedit quod Liuius 22, 47, unde hoc exemplum fluxit, ne 
uerbo quidem uirtutes exercitus Punici tangit, Frontinus autem rem 
augere non solet (cf. suprap. 339). Grauissimum uero est, quod dis- 
positio exempli 2, 3, 7 turbatur: nam unum quodque exemplum docet, 
in extrema semper narratione quid effectum sit strategemate a Fron- 
tino exponi, ut euentu ipso tamquam agmen claudatur. Commodior 
autem exitus quam ille hostem . , ,ex uiraquc parte compressum ceci- 
dit cum uix reperiatur, uerba quae subsequuntur eicienda sunt. 

Similiter exitus exemplorum 2, 5, 31 et 2, 5, 34 alienis uerbis 
additis obscurari mihi uidentur. Illud enim aptissime sic concludi- 
tur : iia praeier duplex damnum, eadem sollertia inlatum , spectatorem 
quoque eum cladis suorum continuit; in hoc, etiamsi uerbis suhito acies 
Bomana adaperia cum clamore procurrit non ipsa caedes hostium 
narratur, uti in exemplis uel plurimis, tamen Frontinum non contra 
morem, quo modo conseruerint inter se manus, describere, de exitu 
pugnae tacere, exempla ostendunt uelut 2, 5, 38 : inotdinatos est adortus 
2, 5, 25: castra eius inuasit 2, 5, 15: Erythraeos ... in insidias euocauit. 
Immerito igitur Woelfflinus^) tuetur uerba, quae sinceram conclu- 
sionem sequuntur 2, 5, 31: hoc prinmm proelium i/nter Sertorium et 
Pompeium fuit: X milia hominum de Pompei exerdtu amdssa et om- 
nia inpedimenta Liuius auctor est et 2, 5, 34; XXXV mUia arma- 
torum eo proelio interfecta cum ipsis ducihus Liuius iradit , receptas 
quinque Bomamas aquilas, signa sex et XX, multa spolia, inter quae 
qumque fasces cum securihus. 

Quibus in uerbis ipsa descriptio, quot milia hominum interfecta 
sint, quot receptae aquilae^ signa, spolia, excitat suspicionem: neque 
enim haec auctor accurate enumerare solet, unum si exceperis exem- 
plum 2, 3, 21: XL milia utrimque fuisse constat: Pyrrhi dinndia 
pars exercitus amissa, apud Bomanos Y milia desiderata su/nt. Sed 
ibi quot milia utrimque fuerint, quot desiderata sint, cum expona- 
tur, egregie illustratur, cuius partis ordinatio fuerit melior: et pro- 
fecto truncares exemplum, si ista uerba abscideres. Maxime uero offen- 



1) Hermes IX 87. 

dit, quod utrubique Liuius laudatur. Hoc quidem parum constat, 
sintne ex libris Liuii an Sallustii ipsa exempla 2, 5, 31 et 2, 5, 34 
excerpta.^) Sed praeter illum in tanto exemplorum numero nemo 
scriptorum nomine appellatur — aliter enim res se habet, quod Pyr- 
rhus citatur 2, 6, 10 Idem inter jpraecepta imperatoriu memoriae tra- 
didii — neque is, quamuis multa auctor ei debuerit exempla, nisi 
his locis nomiuatur. Et recte quidem : Frontinus enim commentarios 
(cf. pi*aef. I p. 1, 10 sq.) in usum conscribebat ducum: eorum quid 
intererat nosse, quis res gestas tradidisset, cum solum consilii et 
prouidentiae exempla amplecti studerent? Scriptoris nomen appellari 
consentaneum est, ubi rem alius aliter tradat: sedLiuianae memoriae 
alia non opponitur; atque etiam 1,5, 15: Idem, fecii sub Atilio Cala- 
tino consule is cuii^s uarie traditur nomen: alii Laherium, nonnulU 
Q, Caedidum, plurimi Calpurnium Flammam uocitatum scripserunt 
nomina scriptorum Frontinus laudare supersedit. 

Quae cum ita sint, non debet dubitari, quin ista uerba, quae in 
extremis exemplis 2, 5, 31 et 2, 5, 34 inueniuntur, adnotata sint a 
lectore, qui Liuii uolumina euoluerat, ut fusius ibi descriptas legeret 
memorabiles Sertorii et Crassi uictorias. Nam ex Liuianis libris tum 
integris sumpta ea esse non est cur neges, comparatis uerbis Front. 
2, 5, 34 XXXV milia armatorum eo proelio interfecta cum ipsis du- 
cibus Liuius iradit, . . . cum Liu. epit. 97: M. Crassus praetor pri- 
mum cum parte fugitiuorum, guae ex Oallis Germanisque constdbat, 
feliciter pugnauit, eaesis hostium triginta quinque milibus et duce eorum 
Gannico, 

Idem homo historiarum curiosus in exemplo 2, 9, 2 ad uocem 
luctu additis uerbis nam frater occisus erat auctoris narrationem per- 
breuem ac paene obscuram* auxit atque explicauit. Parenthesis enim, 
quae ita efficitur, apud Frontinum nisi hoc loco non occurrit nec ser- 
moni eius breui ac simplici conuenit. Quod docti-librarii recentioiis 
aetatis cum intellexissent , correxerunt fratris ocdsi: penitus rem 
Oudendorpius perspexit, cum parenthesin deleret. 

In exemplo 4, 5, 14 uerba hunc quidam non C, Cadium, sed 
Laelium fuisse et Ladios, non Caelios perisse credmht eieci, quia Pseu- 
dofrontinus similiter ac Frontinus commodae exemplorum conelusioni 
studet in ipso euentu positae, quae quidem exstat his in uerbis: nostro 
exercitu uvncente ipse cum quaituordecim Aeliis ex eadem familia in 
proelio est occisus. Ista tamen uerba lectorem potius olent, qui in 
uolumine auctoris nescio cuius legerat accidisse id Laelio (quod ui- 
delicet corrigendum erat L, Aelio): unde perspicuo ille errore finxit 
LaeUos, sicut ex nomine C, Aeli male scripto aut lecto excudit Cae- 
Uos. Quis auctorum praenomen L, tradiderit, non liquet: praenomen 
omnino non agnoscunt Yalerius Maximus 5, 6, 4 et Plinius nat. hist. 
10, 18, 41; Varro autem de uita p. R. 3, 3 (ed. H. Kettner, p. 34 

e= Nonius 618, 30) exhibet P. Aelius (Felius codd.). Fuisse tamen 
in antiquo exemplari alicuius auctoris etiam 2/. praenomen certis- 
simum est. In eadem adnotatione praenomen C. (male Claudium 
codex Q exhibet) utrum ab eodem lectore scriptum sit an librariorum 
cura ortum, dubitatio relinquitur. 

Contra 2, 6, 10 extrema uerba non usgue adperniciem fugientibns 
instaturos uictores iniuria Oudendorpius suspecta habuit^ tamquani 
lenuna opinatus in margine ea adscripta, deinde in exemplum re- 
cepta esse: nam exigitur causa, qua cur postea quoque facilius ex 
acie hostis cessurus sit exponatur. 

Uerba exempli 2, 3, 21 secundum Homericim uersum, quo pes- 
simi in medium redpiuntur in suspicionem caue uoces, quamuis alia 
eiusdem generis apud Frontinum non inueniantur et longius uidean- 
tur ab eius siccitate distare: his enim cum uerbis ipsam uim exempli 
exstingueres. Atque uersus Homerici cum saepe (cf. Dionys. Hal. 20, 6 
de eodem Pyrrho. -— Aristoph. ran. 1034. Polyb. 15, 12, 9. 18,29, 6. 
Aelian. tact. praef. 1 et I, 1 — 2. Polyaen, I prooem.) quasi testi- 
monia de re militari afferuntur, tum uersus II. 4, 299 sq. 

KaKouc b' dc jui^ccov IXaccev, 
6q)pa Kai ouk dGeXwv xic dvaTKaiij iroXeiuiiJoi 
uidentur in prouerbium cessisse: quos ut Frontinus significat, ita 
Ammianus Marc. 24, 6, 9: Hinc imperator cateruis peditum infirmis 
medium intcr acies spatium secundum Homericam dispositionem prac- 
stituit, ne locati priores cedentesque deformiter cunctos auertercnt secum 
aut postsignani pone omnes reiecti centurias , nullo retinente licentius 
uerterent terga. 

Itaque non solum noua strategemata adiecta sunt, sed genuina 
quoque exempla uario modo aucta. Keque id mirandum est", si quidem 
ad suggerendum, quod quis inuenerit, et indoles operis ac natura in- 
ducit et ipse auctor inuitauit (cf. supra p. 335). A quibus uero ea 
quando intermixta sint, parum constat: fuerunt certe iam in archetypo 
codicum, quippe quibus pariteromnia tradantur; postea tamen acces- 
serunt quam quartus liber cum tribus libris Frontini coniunctus est, 
quia is eodem modo auctus est quo libri priores. 



Caput IV. 

De erroribuB. 

Nonnulla exempla ita narrari, ut, cum strategemata uniuersa 
cum memoria ceterorum scriptorum congruant, tamen uel singulae 
quaedam res gestae uel nomina eorum qui gesserint magis minusue 
discrepent, iam pridem uiri docti cognouerunt. Corrupta ea esse 
neglegentia, ignorantia, stultitia pessimorum librariorum superiores 
editores cum sibi persuasissent , plurima corrigere uariis artibus 



/^ 

studuerunt, pauca reliquenint intacta, quae infuscata crederent indi- 
ligentia auctoris. At differentiae tam freqnentes sunt tamque gi*aues, 
ut eas omnes deberi errori auctoris aut librariorum a ueri specie 
prorsus abhorreat. Altera igitur uia non semel ineunda uidetur, 
ut ad ipsos fontes, ex quibus auctor hauserit, progressi inuestige- 
muB, fueritne earum rerum memoria iam ante aetatem Trontini di- 
uersa. Quae autem tribuenda sint librariis, quae auctori, quae fonti- 
bns, ut diiudicaii possit, perpendendae condiciones sunt singulorum 
exemplorum et comparandae, quantum licet, res ab aliis scriptoribus 
relatae. Omnia tamen exempla, quae a ceterorum narratione dis- 
sentiant, enumerare et perscrutari cum longum sit, ea tantum eli- 
gam, quae maxime uidentur uexata: prius autem de eis agam, in 
quibus diuersitas rerum, deinde de eis, in quibus diuersitas nomi- 
num reprehenditni'. 

Atque exemplo 3, 17, 6 C. Caesar in Gallia metum simulasse 
militesque in castris tenuisse traditur, quo facilius Gallos ad con- 
temptionem sui inlectos eruptione facta caederet. Cui consilio con- 
trarium esse quod in codicibus legitur: militesque in castris, quae 
ampliora solito industria fecerat, tenuit cum res ipsa docet, tum 
uerbis confirmatur Caesaris b. G. 5, 49, 1 castra communit atque 
Iiaec, etsi erant exigua per se .... tamen angustiis uiarum, 
quam maxime potest, contrahit, unde hoc exemplnm depromp- 
tum est. Qui locus quin corruptus sit incuria librarii et emendatus 
felicissima Stewechii coniectura artiora, nulla est dubitatio. 

In pugna apud Cannas commissa sescentos equites Numidas 
tamquam transfugas a Romanis receptos terga eorum cecidisse Frou- 
tinus 2, 5, 27 narrat, quingentos Liuius 22, 48, 2 atque Appianus 
Hann. 20. 22. 23, quadringentos Valerius Maximus 7, 4, ext. 2. 
Numerum autem sescentorum errore ortum esse Frontini, qui 
Numidas cum sescentis equitibus aduersus lunium dictatorem missis 
(§ 2, 5, 25) commutauerit, coniectura est Woelfflini^) parum pro- 
babilis. Facilius diuersitatem solito mendo ortam accipies, ut in 
uerbis DCEQUITE8 maiuscula scriptura continua exaratis littera C 
geminatione insequentis litterae E nata sit. Profecto, cum ex Liuii 
loco laudato haud dnbie hoc exemplum excerptum sit, apud utrum- 
que ut idem legatur numerus, exspectatur: nisi forte sumis exemplar 
Linii, quod Frontinns euoluisset, mendosum fuisse. — Similiter, 
sed ut non adderet, uerum omitteret numeri notam librarius, puto 
illud factum esse, quod Frontinus 2, 13, 9, quamuis cnm ceteris 
scriptoribus consentiat, tamen minorem numerum nauium praebet: 
hic enim P. Claudlum per hostium praesidia erupisse tradit cum 
XX nauibus, cum XXX uero nauibus Polybius 1, 51, 11, Eutropius 
2, 26, Orosius 4, 10, 3. Longe aliter de ea clade Diodorus 24, 1 
refert, quocum hic non facit. 

In exemplo 4, 5, 7 de cunctantibus XII omnino equitibus, 
L jpeditibus qui comitari sustinerent repertis, incolumes Canusium per- 
uenerunt numerus eorum, qui post cladem Cannensem ex minoribus 
castris Canusium perfugerunt, ualde differt ab eo, quem Liuius 22, 
50, 11 tradit: in maiora castra ad DC euaserunt, atgue inde protinus 
alio magno agmine adimcto Canusium incolumes peruennmt. Unde 
Bubenius et EussnQr numerum DC etiam apnd Pseudofrontinum latere 
coniecerunt. Et dubitare potes, an ita scribendum sit, quia in priore 
parte exempli 4, 5, 7 non res tantum plane cum Liuii narratioiie 
congruit, sed etiam uerba quaedam concinunt: cf. Fseudofront. strin- 
gerent gladios et per hostium praesidia erumperent secum, 
id s^i animi esse, etiamsi nemmi ad erumpendum audacia fuisset, 
adfirmantes cum Liu. 22, 50, 8 per hos, qui inordinati atque incon- 
positi ohstrepunt portis, erumpamus, ferro atque audacia uia fit 
quamuis per confertos hostis; . . . Uaque ite mecum . . . haec vbi 
dicta dedit, stringit gladium, At pendere hunc ex illo quominus 
efficiamus uel id obstat, quod apud Liuium 22, 50, 6 P. Sempronius 
Tuditdnus tribunus mUiium, apud hunc Sempronius Tudita/nus et Cn. 
Octauius tribuni mU/itum commilitones eduxisse feruntur neque 
suspicio est nomen Cn. Octaui ab hoc fictum esse. Etiam posterioris 
partis uerba imolumes Canusium peruenerunt miro modo concinunt 
cum Liu. 22, 50, 11 Canusium incolumes peruenitmt, cum tamen nec 
numerus erumpentium par sit nec maiorum mentio fiat castrorum, 
uti apud Liuium 22, 50, 4. 11.- De hoc strategemate Folybius (3, 
117, 8 — 11) omnino tacet; Appianus (Hann. 26, coll. 24) uero, qui 
et ipse narrat P. Sempronium erumpentibus ducem fuisse, sed eo- 
rum tantum qui in maioribus castris fuissent, decem fere milia 
Cauusium perfugisse dicit: quo numero fortasse eos simul com- 
prebendit, quos numero quattuor milia ducentos postero die ex 
maioribus castris Canusium perfugisse Liuius 22, 52, 4 refert. Nec 
plus ex eo colligitur, quod Liuius 22, 52, 1 — 3 et Appianus 1. 1. de 
minoribus castris postero die captis narrant. Sed despero narratio- 
nem Pseudofrontini omnino corrigi posse, ut cum his testimoniis 
aliisue, si quae sint, aliquo modo consentiat. Immo diuersitas ita 
nata esse mihi uidetur, ut aliquis auctor numerum erumpentium 
ex minoribus castris confuderit cum eis, qui fugientem consulem 
C. Terentium Varronem secuti sunt. Cum eo Venusiam fugisse 
quinquaginta fere equites Liuius (22, 49, 14. 50, 3), septua- 
ginta equites Polybius (3, 116, 13. 117, 2) tradit: neque nomina 
oppidorum neque genera militum eadem sunt, sed numerus sup- 
par est. Idem Varronis comites intellegi uidentur apud Appianum 
Hann. 24 extr. dXitoi b' ic Kavuciov biebpacav^), quoniam et eo- 
dem ordine quo apud Liuium 22, 49, 13 — 14 post eos, qui Cannas 



1) cf. Polyb. 3, 116, 13 6XiY0i bi Tivec elc OOevouciav bi^cpuTov, ^v 
oic T^v Kttl rdioc Tep^vTioc 6 xiliv 'Puj|ia(u)v CTpaTiiY6c. 

fugerant, hi enumerati sunt et Semproni comites infra (cap. 26) me- 
morantur. Ibidem Canuslum, non Venusia quod legatur nunc mitto. 
Id unum moneo, nomen huius oppidi, si Canusium non Sempronium 
modo uerum etiam Yarronem consulem fugisse scriptores quidam 
tradiderint, ansam fortasse auctori uel ei, quem secutus est, dedisse 
ad confundendum numerum comitum. 

Acies Punica et Romana quomodo ordinatae sint in pugna 
apud Zamam commissa, Fronlinus 2, 3, 16 ita describit, ut hoc utio 
a Polybio (16, 9. 11) et Liuio (30, 33) dissentiat, quod Lae- 
lium dextro cornu Bomanis equitibus, sinistro Numidis Masi- 
nigsam praepositum a Scipione dicit, illi contra Laelium in sini- 
stro, in dextro Masinissam faisse ferunt. Atque cum Frontino 
Appianus (Pun. 41) ita consentit, ut dextrum cornu Laelio datum 
esse et ipse dicat. Sed is, cum ab altero cornu Octauium opposi- 
tum esse dicat (non Masinissam, ut cnm Frontino consentientes Poly- 
bius, Liuius, Zonaras (9, 14) perhibent), et quomodo equites Numi- 
dae et Eomani dispositi fuerint, longe aliter narret, casu uidetur in 
illa re cum Frontino conspirare. Hic autem cur in bac una re a Liuio 
dissentiat, tanto magis mirandum est, quanto maior consensus ex- 
stat in reliqua narratione, ut uel ex altera eius paiie intellegitur 

Front. 2, 3, 16: Scipio aduersus hanc formam rohur legionis 
triplici ade in fronte ordinatum per hastatos et principes et triarios 
opposuit: neccontinuas construxit cohortes, sed manipulis inter 
se distantibus spatium dedit, per quod elephanti ah hostihus 
acti facile transmitti sine perturhatione ordinum possent. ea 
ipsa interualla eapeditis uelitihus inpleuit, ne interluceret acies, 
dato his praeeepto, ut ad impetum elephantorum ueH retro uel 
in latera concederent. equitatum deinde in comua diuisit et dexiro 
Romanis equitihus Ladium, sinistro Numidis Masinissam praeposuit, 

Liuius 30, 32 extr.: instruit (i. e. Scipio) deinde primos hasta- 
fos, post eos principes, triariis postremam aciem clausit. non confer- 
tas autem cohortes o/nte sua quamque signa instruehat, sed mani- 
pulos aliquantum inter se distantes, ut esset spatium qua 

elephanti hostium acti nihil ordines turhafent. Ladium 

cum Italico equitatu ah sinistro comu, Masinissam Numidasque ah 
dextro opposmt. uias patentes inter manipulos antesignanorum ueli- 
tihus ... compleuit, dato praecepto, ut ad impetum elephan- 
torum xmt post directos refugerent ordims, aut in dextram laeuamque 
discurm applicantes se antesignanis uiam, qua irruerent in ancipitia 
tela, heluis darent. 

Vides banc exempli partem ex Liuio ita excerptam esse, ut 
etiam uerba haud semel eadem retinerentur. Quam ob causam non 
baesitabis, quin a Frontino commutata cornua esse concedas. 

Exemplo 2, 7, 11 Cn. Manlius aduersus Eiruscos uulnerato col- 

lega M. Fabio, qui sinistrum cornu ducehat, cum turmis equUum 

occurrit, clamitans et collegam uiuere et se dextro cornu uicisse strate- 

gema a Cn. Manlio adhibitum esse Frontinus tradit, quod a M. Fabio 
Dionysius (9, 11) et Liuius (2, 46 — 47). Id cum petulantia librarii 
perturbatum esse Andreas Dederich sat infeliciter coniecisset, in- 
felicius sanare temptauit sic: M. Fahius aduersus Etruscos uulne- 
rato collega Cn. Manlio, qui: qua mutatione nihil est ineptius, quia 
ne sic quidem omnis diuersitas tollitur. Consideratius re iudicata 
Petrus Wesseling et Oudendorpius , cum ipsum auctorem errasse 
sibi persuasissent, nihil mutandum censuerunt. Quorum sententiae 
bene fauet, quod in nominibus errari facilius potuit propter duos 
Fabios eo proelio insignes. Nam Dionysius et Liuius haec fere 
narrant: M. Fabius consul, qui mediae aciei praeerat, in sinistrum 
cornu, quod Quintus Fabius frater (7Tp€cp€UTf|C Kttl dvTiCTpdTT]YOC 
u)V, 6 bic iJ7TaT€ucac Dionysius 1. 1.) ducebat, transiluit, ut uulnerato 
Q. Fabio cedentem aciem restitueret; deinde cum uulnerato Manlio 
coUega dextrum cornu item cedere audisset, ei quoque parti succur- 
rit. — Cum his igitur paulo melius conueniret narratio Frontini, si 
Quintus Fabius significaretur uerbis Fahio qui sinistrum comu 
ducebat Sed ex uestigiis codicis Harleiani (collegam fahio) prae- 
nomen M, restituendum est atque M. Fabius manifeste appellatur 
collega et consul; nec simpliciter commutata nomina consulum 
sunt, sed partes omnino inuersae, quod facillime ex hoc indice 
cognoscetur: 

I) Dionysius et Liuius: Cn. Manlius consul dextrum cornu 

ducit. — M. Fabius consul mediae aciei praeest, sed in sini- 

strum coi'nu, quod Q. Fabius ducit, ubi is uulneratus est, 

transiluit. 

Frontinus: Cn. Manlius consul dextrum comu ducit. — 

M. Fabius consul sinistrum comu ducit. 
II) Dionysius et Liuius: Cn. Manlius consul in dextro cornu 

uulneratur. 

Frontinus: M. Fabius consul in sinistro comu uulneratur. 
III) Dionysius etLiuius: M. Fabius consul a sinistro comu in 

dextrnm uuhierato coUegae succurrit. 

Frontinus*: Cn. Manlius consul a dextro cornu in sinistrum 

uulnerato collegae succurrit. 
In eo quod primum apposui diuersitas fere nulla inest, quia M. 
Fabium consulem prius in media acie fuisse ac postea demum sini- 
strum cornu duxisse breuitati studens Frontinus fortasse memorare 
noluit. Reliquorum diuersitas non effecta uidetur nisi errore: quem 
a commutatis duobus Fabiis profectum esse admodum probabile est. 
Commiseiit eum ipse Frontinus an is, cuius ille libros excerpsit, 
anceps haereo. Certe neque a Dionysio neque a Liuio hoc exem- 
plum pendet: hic enim (2, 47, 1 — 3 in cornu altero . . .) parum 
distincte cornua significat, ille strategema ipsum (clamitans et coUe- 
gam uiuere et se dextro cornu uicisse) praetermittit. Ad idem proe- 
lium eosdemque consules pertinent exempla 1, 11, 1 et 2, 6, 7: 

quae, cum a Liuiana narratione nihil discrepent, ea ex Liuio sumpta 
esse, hoc (2, 7, 11) ex diuerso fonte fluxisse dicere potes; si uero 
mauis tria exempla ex uno opere excerpta esse, ipse Prontinus in 
exemplo 2, 7, 11 partes consulum eommutasse arguitur. 

Exemplo 3, 4, 1 Fabius Maximus strategemate ad famem redactis 
Campanis potitus esse traditur: contra Polybius (9, 3 — 7) et Liuius 
(26, 1 — 16) captam Capuam ferunt tribus annis post (211 a. Chr.) 
a priqris anni consulibus Puluio Placco et Appio Claudio. Ipsum 
strategema paulo aliter Liuius 23, 48, 1 — 2 narrat. Perturbationem 
a librariis factam Oudendorpius suspicatus uerba et ad famem re- 
da^tis potUus est insequenti exemplo adiunxit, ut exemplum 3, 4, 2 
legeretur sic: Antigonm aduersus Athenienses idem fecit et ad famem 
redactis potiius esi, Ita quamquam narratio cum rebus ab Antigono 
gestis conuenit (cf. Polyaen. 4, 6, 20. Droysen, Gesch. des Helle- 
nism. III^ 1, 244 Anm. 3), tamen exemplum euadit a solita specie 
(cf. supra p. 331) prorsus abhorrens; exemplum uero 3, 4, 1 detractis 
istis uerbis percommoda caret conclusione, qua euentus proponi solet 
(cf. supra p. 342). Seruanda igitur huic exemplo clausula uidetur, 
non tamen afficta a Prontino (cf. p. 339), sed transcripta potius cum 
ipso exemplo ex uili corpore narratiuncularum. 

In exemplo 2, 2, 7: Idem apud Camias, cum comperisset Vol-' 
turnum amnem ultra religuorum naturam fluminum ingentis auras 
mane proflare, quae arenarum et pulueris uertices agerent, sic direxit 
adem . . . errorem latere iam pridem uiri docti animaduerterunt. Cor- 
rigere eum primus, ut uidetur, Paulus suscepit, cum Eutropi libris 
praeter alia^) hoc quoque exemplum inserens pro Yolturnum scriberet 
Aufidum, Hoc tamen uel eo improbatur, quod nulla ratione as- 
sequeris, quo modo uox Aufidum ita corrumpi aut uox Voltumum 
pro illa substitui potuerit. Neque id coniectura commendatur Ouden- 
dorpiana Volturn<^o Aufi^um, quae inepta per se est. Aliam in- 
gressus uiam emendandi Cluuerius proposuit Volturnum uentum 
uUra reliqtm'um naiuram flaminum ingentis auras mane proflare: 
quod quamuis ingeniose excogitatum nimis poetice dictum est; et 
ad naturam fluminum, non uentorum haec uerba spectant: cf. 
Liu. 21,54,8 et quidquid aurae fluminis (sc. Trebiae) adpropin- 
qaahant, adflabat acrior frigoris uis, Sed emendari exemplum non 
opus est, quia omnino non cori-uptum, sed ab auctore sic scriptum 
mihi uidetuv, ut codicibus nunc traditur. Ventus igitur Volturnus, 
quem uehementer Romanis obfoisse Liuius (22, 43, 10 Hannibal castra 
posuerat auersa a Volturno uento sq.) aliique*) tenint, cum flumine 
Volturno commutatus est ab eo, quem auctor secutus est. Hoc 
eo facilius accidere potuit, quod nomen Volturni uenti minus ui- 
detur notum^) fuisse (Liu. 22, 46, 9 uentus — Volturnum regionis 

1) cf. ed. Frontioi (1888) praef. § 7. 

2) cf. 1. 1. p. 147. 

8) cf. Niflsen, Ital. Landeakunde 1 389—390. 

JaUrb. f. oUts. Pliilol. Suppl. Bd. XVI 23 

incolae uocant — aduersus Romanis)^ cum nomen Volturni maximi 
fluminis Italiae inferioiis satis inter omnes peniulgatum fuerit. 
Commissum a Frontino errorem e£se nego, quia uentus et amnis eo- 
dem nomine appellati non simpliciter commutautur, sed uis nenti 
orta creditur natura fluminis: quam explicationem haud indoctam 
ille, nisi in fonte legisset, certo non adiecisset, cum ne in reliquis 
quidem exemplis narrationem fontis augere soleat (cf. supra p. 339). 
Ipse igitur quamquam haec non confudit, iure tamen, qnia ea re- 
cepit; sicut inuenerat, si non inscitiae, certe credulitatis incuiiaeque 
eum argues. 

Exempli 3, 9, 2 summa haec est: Fabius apud Arpos obscura 
nocte sescentos milites misit, qui per oppidi partem minns frequen- 
tem scalis euecti in murum portas reuellerent: ipse dato signo ab 
alia parte adgressus cepit Arpos. Res igitur per se non incerta ui- 
detur. Comparata tamen Liuiana narratione (24, 46 eam portam 
scalis prius transgressos murum aperire ex interiore parte aut claustra 

refringere iubet ac paulo ante lucem per effraciam portam 

urhem ingreditur) Oudendorpius offendit in uerbis ah alia parte, 
cum diceret ^cui ergo bono ab interiore parte portam illam, qua^ 
adscenderant, reuellere debuerunt?' Cum illis autem ut haec con- 
cinant, ne correctionibus quidem quas proposuit efficitur: nam ea 
pro aUa si scripseris, uerba ah ea parte satis languida atque superua- 
canea sunt; et auulsa porta ingressus, quod idem proposuit, a 
traditis litteris nimis recedit neque propter uerba dato signo admitti 
potest. Conuenire uidetur, de quo ipse cogitaui.: ipse dato signo ah 
dlia parte ^quam exspectahatury adgressus: ita exemplum et con- 
grueret cum Liuio nec consilio huius capitis non responderet (de in- 
ruptione ex diuersa parte quam exspectahimur ; § 1: Sdpio .... qua 
non exspectahatu/r, inrupit; cf. §§ 6. 8. 9). Sed quamuis in multis 
ita consentiant Liuius et Frontinus (Liuius: contemplatus ex propin- 
guo situm urhis moeniaque — Frontinus: considerato situ urhis; 
Liuius: infrequenti uia per desertam partem urhis — Fronti- 
nus: per mmiitam eoque minus frequentem oppidi partem), ut 
hic ex illo pendere uideatur, tamen alia dubitationem adferunt. Huius 
enim uerba interpretari potes sic: portis refractis sescenti milites. 
oppidanos a tergo perterruerunt, ab alia parte, a fronte scilicet, 
Fabius Arpos adgressus est: quale strategema est Marii exemplo 
insequenti (3, 9; 3) narratum. Quae interpretatio si uera est, in hoc 
exemplo memoria cernitur a Liuio paulum diuersa: longe autem 
aliter haec refert Appianus Hann. 31. Certe parum probabiliter Li- 
uius tradit per cornicines in uia paribus interuallis dispositos con- 
sulem excitatum esse, ut signa efferri iuberet urbemque per effrac- 
tam portam ingrederetur. Nonne cornicines ut consulem ita Arpinos 
exciuerunt, ut exiguo numero ingressorum, antequam consul cum 
copiis accedere posset, summum periculum conflarent? 

Strategema 2, 4, 6 Frontinus a C. Sulpicio Petico consule , 

Liuius (7, 14 — 15) ab eodem dictatore contra Gallos adhibitum 
refert. Atque dictator is fuit C. Fabio C. Plautio consulibus (cf. 
Liu. 7, 12, 6), anno igitur 368 a. Chr. Consul autem primum fuit anno 
364 (cf. Liu. 7, 2), quo contra Gallos non pugnatum est; consul 
iterum anno 361 (cf. Liu. 7,9), quo cum Gallis bellum gerebatur a 
Quinctio Penno dictatore: huic bello Sulpicius quoque consul inter- 
fuerit necne, Liuius non refert; sed facile fieri potuit, ut scriptorum 
alii hoc strategema priore bello Gallico gestum a Sulpicio consule 
(a. 361), alii tribus £i,nnis post (a. 358) contra eosdem Gallos ab eo- 
dem Sulpicio, tum dictatore, factum traderent: quorum hos Liuius, 
illos Frontinus secutus est. Et Frontinum iam Oudendorpius ab- 
soluit, cum hoc exemplum non ex Liuio desumptum esse moneret: 
namque non de magistratu solum Sulpici ambo inter sese dissentiunt 
sed in eo quoque, quod causam fugae Gallorum alius aliam adfert 
(Frontinus: Galli eodstimmtes aduentare amUia Boma/nis; Liuius 7, 
16, 5 : uU .... iendere (i. e. muliones) ohliquo monte ad castra Gallorum 
uisi sunt, tum metu, ne exclttderentur, omissa pugna est) atque maio- 
rem Gallis euentum hic tribuit (cessere iam paene uictores) quam 
ille (7, 16,4: ipse dictator, postguam lahantem una pa/rte uidit aciem, 
signa in laeuum cornu confert, quo twrbam hostium congregari cemebai), 
Li exemplo 4, 1, 44 {Q, Fuluio Appio Claudio consulibus 
mUites ex pugna Cannensi in SicUiam a senatu relegati postulauermt 
a consule M\ Marccllo, ut in proelium ducerentur . . .) nemo editorum 
monuit, quod simul cum Q. Fuluio Appio Claudio consulibus etiam 
M.Marcellus appellatus sitconsul. Postulauenmt enim id milites illiQ 
consulibus (212 a. Chr.), cum relegati essent post ipsam cladem Can- 
nensem (216 a. Chr.: cf. Liu. 23, 25, 7; Plut. Marc. 13). Eo autem 
anno (212 a. Chr.) M. Marcellus fuit proconsul: atque ita legitur 
apud Liuium 25, 7 (coU. 26, l), imde hoc exemplum excei-ptum est. 
Librariorum incuria crederes factum esse, ut consul nunc legeretur, 
nisi etiam 4, 1, 43 consvl appellaretur Curio. Is autem consul fuit 
76 a. Chr. bellumque Dardanicum annis insequentibus (75 — 73) pro 
consule^) gessit, ut testantur Liuius epit. 92: ab Curione procon- 
sule in Thrada res gestas aduersus JDardams . . . continet et epit. 95 : 
C Cwrio proconsul Dardanos in Thracia domuit; Festus breu. 7, 6: 
JDardancs et Moesiacos Curio proconsul subegit; Eutropius 6, 2: Mis- 
sm ei svtccessor C. Scribonius Curio post consulatum, is Dardanos 
uicit. Qua de causa utroque loco auctorem, non librarios neglegentiae 
indulsisse tibi persuadebis: qui neglegens usus, quo consul idem 
ualeat atque proconsul, quamuis rarus apud alios quoque exstat: 
cf. Liu. 26, 33, 4. 7. 31, 49, 4. 38, 39, 1. Vell. 1, 9. Strab. 17, 
3, 25; quibus locis a Theodoro Mommsen^) laudatis addi possunt hi: 
Flor. 2, 6, 43. 14, 6. Anon. de uir. ill. 63, 2. Miro autem casu idem 



1) cf. Mommsen R. G. IIP 41. 

2) Boem. Staatsrecht IP 241 Anm. 5. 

23' 

Marcellus et a PBeudofrontino 4,. 1,44 et ab Eutropio 3, 14, 3, ubi 
eodem anno (212 a. Chr.) res gestae perstringuntur, consul appel- 
latur. — Aliter res se habet in exemplo 4, 5, 16: P. Crassus, cum 
hellum aduersus Aristonicum in Asia gerens ... m hostium copias in- 
cidisset uiuosque abducereiur, exsecratus in consule Bomano captiui- 

tatem transuerheraius dedecus seruitutis . . . effugit. Nam P. Lici- 

nius Crassus Mucianus consulatum gerebat 131 a. Chr., quo anno, 
consul et pontifex maximus, in Asia contra Aristonicum pugna- 
uit. Captum ab hostibus occisumque eum esse post consulatum 
(130 a. Chr.)^) tradunt Velleius (2, 4, 1 cum initio hdli Crassum 

Mucianum decedentem ex Asia proconsulem irUeremisset) et 

Florus (2, 20, 4 Crassi quoque praetoris cecidit exerdtum ipsumque 
cepit). Contra anno 131 a. Chr., consulatu igitur nondum exacto, 
interemptum eum testatur lustinus (36,4,7 — 8 Asia Licinio Crasso 

consuli decernitur, qui cum extremo anni tempore inordi- 

nata acie proelium conseruisset, uictu>s poenas inconsultae auaritiae 
sangume dedit). Hanc igitur memoriam potius quam illam secutus 
esse Pseudofrontinus uidetur. 

In exemplo 4, 1, 38 (In legionem, quae Begium oppidum in- 
iussu ducis dir^ipyuerat, animaduersum est) illud diripuerat pro 
diruerat, quod in codicibus est, felicissima coniectura Casauboni 
emendatum esse omnium qui hanc rem tradunt auctorum consensu 
confirmatur (cf. Polyb. 1, 7, 6 — 13. Dionys. 20, 4—5. Liu. epit. 
12. 16. Liu. 28, 28. Val. Max. 2, 7, 15. Oros. 4, 3, 3—5. Appian. 
Samn. 9). Sed quaeritur, utrum iniussu cum codicibus GH 201 iussu 
cum codice P legendum sit. Atque Decium Vibellium praefectum 
quia omnes referunt cum militibus conspirasse, iussu ducis ad rem 
unice uidetur conuenire. Praetuli tamen iniussu non ob maiorem 
modo codicum GH auctoritatem, sed ideo, quod, si iussu legas, 
mirum disciplinae consilium hoc exemplo comprobetur. Puniri mi- 
lites solent, si imperio ducis non paruerunt; si quid iussu ducis 
iniuste fecerunt, poenas dare ducem, non milites aequum est. Accedit 
quod in exemplis quae sequuntur eadem disciplina mDitaris cernitur 
(4, 1, 39 q^od aduersum edictum dus quamuis prospere pugnauerat; 
4, 1, 40 quod is contra edictum patris cum hoste pu^gnauerat), 
Contra narrationem uero ceterorum auctorum uerba iniussu ducis non 
pugnant, si dux non Decius Vibellius pra,efectus, sed superior dux, 
cuius ille impeiio in praesidium Beginorum missus erat, intellegitur. 

In exemplo 4, 3, 6 : Epaminmdas dux Thebanorum tantae abs- 
tinentiae fuit, ut in suppellectili eius praeter stoream et unicum uei'u 
nihil inueniretur, qua significatione ueru accipiendum sit, dubitatur: 
ueru, quo cames assantur, si intellegitur^ mira admodum est tanta 
laus continentiae; telum autem id interpretari ridiculum est, cum ne 
gladius quidem Epaminondae scilicet defuerit. Immo nummum signi- 



1) cf. Momiusen R. G. Il^ 54. 

ficari, a Graecis dpeXtCKOV appellatum, apertum est comparata narra- 
tione Plutarchi, ubi item nummum intellegi Xylander recte perspexit, 
Fab. 27: 'G7Ta|Lieiva)vbav m^v ouv GriPaToi bTi|Lioci(jt bia ireviav tiv 
dTreXiTtev 6 dvfjp ^Gaipav* oubev tdp oikoi TeXeuTrjcavTOC eupeGfivai 
TrXfjV dpeXicKOV cibripoOv Xdtowcr c|>dpiov be 'Pu))LiaToi bTijLiociqt 
juev ouK eKr|beucav, ibia b^^KdcTOu t6 c|LiiKp6TaT0V auTUJ tujv 
vo|uiic|LidTajv direveTKdvTOC oux ibc b\ ^vbeiav TTpocapKOuvTU)v, dXX' 
ibc TraTe'pa tou brjiuou GdirTOVTOc: unde simul sequitur eam Epami- 
nondae inopiam post mortem conspectam esse, non per totum uitae 
cursum, ut ex Pseudofrontin. 4, 3, 6 concludere potes. Perreus autem 
dpeXicKOC fortasse appellatur, ut discernatur ab aeneo (cf. Plut. Lys. 1 7 
dpeXicKOic XP^M^vwv cibripoTc, dviujv bk xcxXkoTc) uilitasque 
magis illustretur, quamquam ferreos nummos in usu fuisse apud 
Thebanos non accepimus. Fueritne item ferreum ueru apud Pseu- 
dofi'ontinum {praeteritor eam codd., praeter stoream Graeuius; an 
praeter ferreum?) scriptum, parum liquet. Id quidem satis constare 
uidetur, ab eo, qui primus hoc exemplum ex libro graeci scriptoris 
excerpserit, o^eXicKOV nomen nummi latine per ueru redditum esse 
idque siue ab ipso siue ab aliis commisso errore in suppellectili putatum. 

lam uenio ad exempla, quibus nomina eorum qui res gesserint a 
memoria ceterorum scriptorum diuersa traduntur. Praetermittam autem 
ea, in quibus aperto solitoque mendo librariorum corrupta nomina 
sunt, uelut 2, 4, 2 et 4, 1, 39 Eutilius pro Rullus; 2, 7, 11 ManiUus 
pro Manlius; 2, 6, 4 Germani pro Romani (ubi a priore exemplo 2, 6, 3 
uidelicet nomen Germanorum in mente calamoque resederat). Etiam 
illa neglegam, quae utrum ab hoc an ab aliis recte tradantur, parum 
potest diiudicari: uelut legitur Diodoius Front. 3, 16, 6 Diodorus 
Liu. 44, 44; Mandronem Front. 3, 3, 7 "Avbpujva^) Polyaen. 5, 19; 
Phamaeum Front. 1,1,6 XavvaTov Dion. 49,19; Adathas Front. 
2, 5, 30 'OX0aK6c Plut. Lucull. 16 'OXKdpac Appian. Mithr. 79. 
In quaestionem uero ea uocabo, in quibus diuersitas nominum exstat 
grauior atque altius repetenda. 

Atque 1, 2, 7 nomen oppidi, apud quod Boii insidias Romanis 
collocauerant, mutilatum codices tradunt (uel coloniam H coloniam P). 
Gronouius coU. Polyb. 2,27,2 Te/awowa coniecit, proelium opinatus 
significari anno 225 a. Chr. contra Gallos Boiosque commissum: quem 
in errorem adductus uidetur pari consuhim nomine, cum contra Boios 
pugnauerint L. Aemilius Papus consul (226 a. Chr.) bello Gallico 
uel Insubrico et Q. Aemilius Papus consul (282 a. Chr.) bello Etrusco. 
Ad hunc propter uerba bello Etrusco strategema spectare Cluuerius 
recte intellexit: minus recte Cortonam scribi iussit coU. Polyb. 2, 20, 2, 
quod hoc oppidum haud longe abesset a lacu Vadimonis, ubi anno 
283 a. Chr. Tusci Boiique a Bomanis superati essent. Propius ad 
litteras traditas accedens Oudendorpius Populoniam proposuit. Verum 



1) cf. Melber, Jahrb. f. class. Phil. Suppl. Bd. XIV (1886) 647. 

oppidi nomen in uestigiis latet optimi codicis Harleiani, nunc primum 
adhibiti. Apud Vetuloniam igitur commissum proelium puto bello 
Etrusco auno 282 a. Chr. gesto, quod Polybius 2, 20, 4 — 6 breuis- 
sime commemorat (TtapeTdHavTO irpdc TojjLiaiouc' f|TTTi0evTec b* 
6XocxepuJC T^ ILidxij). Aemilio consuli cognomen Paulo perperam 
dari iam Gronouius monuit: quod tamen cognomen peruulgatum pro 
cognomine Papi minus noto utrum librarius substituerit an Frontinus 
an auctor quem ille secutus sit, uix existimari potest. Perperam 
cognomen Pauli etiam L. Aemilio Papo (consuli 225 a. Chr.) inditur 
Plin. 3, 138: L. Aemilio Paulo C, AtUio Regulo consuliJms nuntiato 
Gallico tumultu et Appian. Gall. 1, 2 lcTTice be KaTd KeXTi&v Kai 
TTdTrTTOC [TraOXoc codex] AijLiiXioc Tp6Traia. 

Eundem Q. Aemilium Papum consulem (282 a. Chr.) intelle- 
geudum esse in exemplo 1, 4, 1, ubi Aemilii Pauli consulis strate- 
gema contra Tarentinos adhibitum refertur, Pighius eumque secutus 
Tennulius existimarunt. Sed Orosius 4, 1, 4, Dionysius 19, 6, 
Zonaras 8, 2 bellum contra Tarentinos gestum tradunt a L. Aemilio 
Barbula consule (281 a. Chr.) eumque de Tarentinis triumphasse 
(280 a. Chr.): atque eidem hoc strategema Zonaras tribuit. Miram 
emendandi rationem Oudendorpius ingressus cognomen Pauli omuino 
eiecit, quod et Orosius et Zonaras cognomen consulis Aemilii omitte- 
rent. Sed neque intellegitur, cur librarii cognomen adiecisse putandi 
sint, nec Frontinus, ubi consulis uocem addit, solum nomen gentile 
sine praenomine aut cognomine ponere solet. Pauli igitur cognomen 
Aemilio 1,4, 1 perperam inditur, quia nemo Aemilius Paulus fertur 
contra Tarentinos bellum gessisse. A quo cur commutata sint cogno- 
mina, etsi parum constat, hoc tamen effecerim, in exemplo Frontini 
1, 4, 1 uestigium cerni memoriae diuersae, qua illud strategema 
contra Tarentinos non a L. Aemilio Barbula consule, sed a Q. Aemilio 
Papo consule gestum tradebatur. Nam cognomina Papi et Pauli 
facillime commutantur, Barbulae et Pauli non item. De primo 
consulatu Q. Aemilii Papi cum Pighio cogitare eo prohibemur, quod 
anno 282 a. Chr. bellum contra Tarentinos nondum indictum erat: 
sed Q. Aemilius Papus consul iterum fuit 278 a. Chr.: quo anno, 
cum bellum Tarentinum nondum patratum esset, hoc strategema a 
consule gestum esse facile fieri potuit ut quidam referrent. 

Similis error latet in exemplo 1, 12, 3: T, Sempronius Gracchus 
consul. Sempronio enim consuli (268 a. Chr.), qui Picentes domuit, 
alii (cf. C. L L. I p. 618) cognomen dant Sopho. Praenominis simul 
exstat uarietas, cum apud Eutropium 2, 16 et in Cassiodori epit. legatur 
P., non T, Itaque Pighius P. Sempronius Sophus legere, Oudendorpius 
cognomen, quod a Floro (1, 19), Orosio (4, 4, 6 — 7), Eutropio (2, 16) 
omittitur, eicere maluit. Sed nec praenomen nec cognomen ego quidem 
mutare ausim^ ueritus, ne auctorem potius uel fontem eius corrigam 
quam librarios. Nam undique coUecta strategemata quoniam Fron- 
tinus congessit in usum ducum (cf. praef. I p. 1, 10 sq.), non histo- 

ricorum, ne uilium quidem collectaneorum ope spreta, fieri non potest, 
quin ab eis testimoniis, quae quidem felioi casu nobis conseruata 
sunt, aliquotiens discrepet. Qua ratione collecta sint strategemata 
si reputas, item non obscurum est, cur in quibusdam exemplis ipse sibi 
auctor obloquatur. Itaque cum 1,1,9 {igitwr inscium duplicatis 
adgressus copiis sujperauit) Hasdrubalem a Claudio Nerone consnle 

deceptum esse dicit, contra mox 1, 2, 9 {Hasdrubal iunctum 

Liuii et Neronis exercitum intellexit) negat, non memoriam in- 

simulo nec fidem Frontini, sed hoc exemplum contendo ex Liuio (27, 
47), illud ex alio fonte paulo diuerso excerptum et non spectata uarie- 
tate alterum ad alterum consilium illustrandum corpori insertum esse. 

Pariter iudicandum uidetur de exemplo 3, 9, 4: L. CorneUus 
Bufinus consul complura Sardiniae cepit qppida. Intellegendus 
ibi uidetur consul anni 259 a. Chr. (cf, Polyb. 1, 24. Liu. epit. 17. 
Flor. 2, 2, 15—17. Eutr. 2, 20. Oros. 4, 7, 11. Zonar. 8, 11), qui 
in fastis et apud Florum Orosiumque uocatur L. Cornelius Scipio 
quemque ipse Frontinus 3, 10, 2 L. Scipionem nominat. Nam 
de P. Comelio Rufino consule I (290 a. Chr.), consule II (277 a. Chr.; 
cf. Front. 3, 6, 4) cogitari non potest, quia is solum in Italia 
bellasse traditur. Nec tamen cognomen Rufini editores eicere debu- 
erunt, cum parum probabile sit librarios hoc cognomen aut addidisse 
aut pro notissimo cognomine Scipionis substituisse. 

1, 9, 1 Frontinus A. Manlio consuli strategema tribuit, quod 
C. Marcio Rutilo consuli Liuius 7, 38 — 39. De A. Manlio consule 
(I 244 a. Chr., II 241 a. Chr.) cogitare re ipsa uetamur. Sed C. 
Marcius Rutilus, quem consulem IIII (342 a. Chr.) hoc strategema 
perfecisse Liuius 1. 1. tradit, cum consul III (344 a. Chr.) esset, 
coUegam habuit T. Manlium Torquatum: inde fieri potuit, ut in 
historiis scriptoris nescio cuius commutato tertio cum quarto con- 
sulatu Marcii, quod Mai*cius perfecerat, tribueretur Manlio collegae. 
Certe inStewechii opinionem abire non possum, ut librariorum culpa 
credam A. Manlii nomen ex nomine Cn. Marcii corruptum esse. 

In exemplo 4,5,1 (Seruilio et Glaucia cohortantibus) more haud 
solito alterum appellari solo nomine gentili, alterum solo cognomine in 
eadem gente usitato iam Oudendorpius monuit. Accedit quod unius 
Seruilii mentio fit apud Plutarchum Pomp. 14. apophth. Pomp. 6 et 
Zonaram 10, 2 eandem rem narrantes : unde Woelfflinus^) suspicatus 
est Pseudofrontinum male intellecto fonte duos uiros, Seruilium et 
Glauciam, finxisse ex uno Seruilio Glaucia. Talis quidem erroris non 
desunt exempla, sicuti apud Yalerium Maximum 9, 1, 8 Metdlo et 
Sdpioni cons. legitur pro uno Metello Scipione consule. Hanc tamen 
sententiam probare eo prohibeor, quod Seruilius a Plutarcho apophth. 
Pomp. 6 dvfip dpiCTOKpaxiKOC et Pomp. 14 (Zonar. 10, 2) dvfjp 
diTiqpaviic appellatur: quibus ex uerbis colligo Seruilium Vatiam Isau- 

ricum significari, quem aparte optimatium stetisse acceperimus uirum- 
que exgeute Seruilia unicum eis quidem temporibas fuisse, qui appel- 
lari posset dvfip ^7riq)aviic: nam de alio Seruilio, uiro tum insigni 
rebusque publicis studente, apud scriptores nihil legimus. Quo id anno 
acciderit, ex exemplo ipso non discimus; sed ex uerbis Plutarchi et 
Zonarae apparet triumphum intellegi, quem Pompeius de Africa 
egit adhuc eques Bomanus, quod nulli contigerat (cf. Liu. epit. 89). 
Triumphauit autem Pompeius, ut docuit Theodorus Mommsen^), 79 
a. Chr., quo anno consules fuerunt P. Seruilius Vatia et Appius 
Claudius Pulcher. Atque a consulibus Pompeium conicio monitum 
esse, ut diuideret pecuniam, ne seditio fieret, et pro Glaucia scriptum 
fuisse Claudio. 

Exempla 3, 10, 3 Hanmbdl^ cum ohsideret ciuitatem Himeram . . . 
et 3, 10, 4 Idem ut Saguntinos eliceret . . . contra fidem historiae ad 
eundem Hannibalem referri manifestum est. Bubenius difficultatem 
ratus culpa indocti librarii natam ut tolleret, pro Sagu/ntinos legi 
iussit Segestanos: sed Segestanos ab Hannibale obsessos esse nemo 
scriptorum tradit, immo Hamilcar praeerat obsidioni (cf. Polyb. 1,24. 
Zonar. 8, 1 1 in.). Nec Rubenii sententiam Oudendorpius corroborauit, 
cumLiuium, qui accuratissime obsidionem Saguntinorum descripsisset, 
eius strategematis nullam mentionem fecisse moneret: potes enim 
ad hoc consilium uerba illius 21, 7, 8 ad erumjpendum etiam in sta- 
tiones operaque hostium animus erat referre. Errore igitur eundem 
Hannibalem significari illum,qui secundo bello Punico Saguntum 
obsedit, et eum, qui primo bello Punico Himeram cepit, apertum 
atque euidens est: quem errorem ipsi auctori cum Perizonio tribuere 
nemo dubitabit, commissum quidem ab eo non ignorantia, ut credi- 
derim, sed nimia festinatione, cum strategemata alia ex aliis libris 
in chartas uariis temporibus transcripta ad certa consilia com- 
poneret, contextus rerum aut temporum unius cuiusque exempli non 
iam memor. 

Becte auctor non confusis duobus uiris eiusdem nominis, sed 
diuersae aetatis post 2, 6, 8 {Fuluius imperator Cimhrico hello) in ex - 

emplo 2,6,9 {Cn.Fulmus, cum exercitm Faliscorum) nomen repe- 

tiuit. Contra praeter consuetudinem nomen repetitur 2,8,6 Jlf.li^wrms. 
Nam in altero exemplo eiusdem ducis adiecto uel omisso nomine 
Idem praeponi solet, ut 1, 6, 20 Spartacus 1, 5, 21 Idem 1, 5, 22 
Idem; 2, 5, 21 Hannibal 2, 5, 22 Idem Hannibal 2, 5, 23 Idem Harmi- 
hal 2, 5, 24 Idem 2, 5, 25 Idem Hannihal, Qua de causa Ouden- 
dorpius etiam 2, 8, 6 loco praenominis M. substituere Idem malebat. 
Profecto id exspectatur, cum M. Furius 2, 8, 6 (coU. Liu. 6, 24) idem 
sit qui M. Furius Camillus 2, 8, 4 (coll. Liu. 6, 6 — 8) interiectumque 
exemplum 2, 8, 5 alienum sit (cf. supra p. 333). Considerata tamen 
ratione/, qua strategemata composita sint, hoc facile ita explicabis. 



1) R. G. IF 833. 

ut auctor duo consilia 2, 8, 4 et 2, 8, 6, cum huic capiti insereret, 
ab eodem Furio adhibita oblitus esse putetur, neque uero id ex ipsis 
exemplis potuisse recognoscere, cum condicio exempli 2, 8, 6 parum 
definite adumbrata esset. 

2, 4, 12 Croesus aduersus hostes idem strategema, quod Cyrns 
contra Croesum adhibuisse apud Herodotum (l, 80) et Polyaenum 
(7, 6, 6) fertur. Frontinum purgans Gronouius proposuit, ut Cyrus 
aduersm Croesum uel simpliciter Cyrm pro Croesus legeretur. Ipsum 
exemplum suspicionem non excitat: neque enim ordinem exemplorum 
turbat externorum (§ 10 lugurtha, § 11 Myronides, § 12 Croesus, 
§ 13 Pyrrhus) nec genere dicendi offendit: hostes nullo addito nomine 
saepissime appellantur, uelut 2,4,8. 2,6,6. 2,3,19. Itaque exem- 
plum sine dubio Frontini putandum est ac ne mutilatum quidem aut 
corruptum. Nam etiam Darei notissimum stmtegema in Babylonios 
opera Zopyri perfectum (cf. Herodot. 3, 153 sq. Plut. apophtb. Darei 4. 
Polyaen. 7, 13. lustin. 1, 10, 16) idem tradit 3, 3, 4 a Cyro adhibitum 
et mox 3, 7, 4 ab Alexandro Euphrate flumine auerso Babylona captam 
esse, quod factum reliqui (cf. Herodot. 1, 191. Xenoph. inst. Cyri 7, 6. 
Polyaen. 7, 6, 5) tribuunt Cyro (cf. etiam 3, 7, 6 et supra p. 334). 
Haec omnia ipsum auctorem mutasse et corrupisse a ueri specie 
prorsus abhorret: immo exempla ea iam uariata et in uilibus dictorum 
et factorum corporibus circumlata ille non repudiauit, non tam fidei 
historiae studens quam ut experimentis probata consilia essent. 

Eodem modo etiam alii errores nomiuum explicantur. Atque 
Hermocrates strategema 2,9,6 aduersus Carthaginienses supe- 
ratos adhibuisse traditur. Eum autem quamquam contra Carthagini- 
enses pugnasse Diodorus 13, 63 extr. testis est, tamen non aduersus 
hos, sed contra Athenienses (413a. Chr.) hoc consilio usum esse 
ex uerbis ueritus, ne captiUi, quorum ingentem manum in pote- 
statem redegerat manifesto apparet. ^) Eandem ob causam nomen Caii- 
niensibus a Tennulio excogitatum pro Cartkaginimsibus admitti non 
posse per se patet (cf. Front. 3,6,6). Contra Catinienses intelle- 
gendi sunt 3, 2, 6, ubi perperam Agrigentini dolo Alcibiadis decepti 
feruntur.^) Sed haec apud Frontinum non magis corrigenda sunt 
quam in exemplo 3, 6, 7 (Cleonymus Atheniensis) illad Atheniensis, 
etiamsi satis const at Cleony mum regem f uisse Lacedaemonioru m^) ; 
in exemplo 1)4,9^ nomen Indi fluminis, cum intellegendus sit 
Hydaspes priore exemplo 1,4,9 memoratus (cf. supra p. 330); in 
exemplo 3,9,6 nomen oppidi, quod Cyzicus errore uocatur pro 
Byzantio (cf. Pront. 3, 1 1 , 3) : nam Cyzicus neque ab Alcibiade um- 
quam oppugnata est neque muris munita erat (Thucyd. 8, 107 dq)i- 
KOjLievoi bk Ktti dTTiTfiv KuZiKOvdTeixiCTOVoOcav: cf.Diodor.13,40,6). 



1) cf. Holm, Gesch. Siciliens II (1874) 62 sq. 414. 

2) cf. Holm 1. 1. 22. 409. 

3) cf. Polyaen. 2, 29, 1. Droysen, Gesch. d. Hellenism. III 1*, 200. 201. 

In exemplo 2,6,7 ( Viriathus ex latrone dux Celiiherorum) pro 
nomine Celtiberorum^ in quo Tennulius primus oflfendit, Dederichius 
Lusitanorum praepropere correxit. Lusitanus quamquam Viriathus et 
erat et a scriptoribus ipsoque Frontino (2,13,4 Viriathus duoG Lu^ 
sitanorum) appellatur, tamen dux etiam Celtiberorum, celeberrimae 
ac ualidissimae gentis Hispaniarum (cf. Flor. 2, 17,9 Celtiberos, id est 
rohur Hisjpaniae)^ quasi imnium dux Hispanorum uocari potuit, eodem 
saltem iure quo magna eius in omni Hispania auctoritas laudatur 
a Floro 2,17,16 si fortuna cessisset, Hispaniae Romulus, Eutropio 
4, 1 6 ut adsertor contra Bomanos Hispaniae putaretur, lustino 44, 2, 7 
nullus illis (sc. Hispanis) dux magnus praeter Viriathum fuit. Ouden- 
dorpius uocem Celtiherorum in margine adscriptam receptamque in 
exemplum esse postea argutius coniecit quam rectius: dux enim nuUo 
nomine gentis addito tolerari non potest. In margine autem scriptam 
fuisse illam uocem opinatus est a librario, qui animaduertisset in 
exemplo subsequente (2, 6, 8 Fuluim imperator Cimhrico hello) 
bellum Celtibericum, non Cimbricum intellegendum esse. Errorem 
qui latet planissime is detexit: nam Fuluium imperatorem contra 
Cimbros pugnasse nemo scriptorum tradit, sed idem fere strategema 
a Q. Fuluio Flacco praetore contra Celtiberos adhibitum Liuius (40, 
30 — 32) narrat, ita tamen uariatum, ut ex eo Frontinum sua non 
excerpsisse apertum sit. Bello igitur Celtiberico, non Cimbrico Ful- 
uium id perfecisse certum uidetur: sed Frontini uerba ipsius uereor 
ne coiTigas, si nomina uelis mutare. 

Strategema 1, 6, 6 ((7. DuelUus consul in portu Syracusano, quem 
temere intrauerat, ohiecta ad ingressum catena clausus) in portu 
Syracusano factum esse reliquorum scriptorum testimonia uix pro- 
bant, ut rectissime Oudendorpius cognouit. Nam, cum rex Hiero 
amicitiam anno 263 a. Chr. cum Bomanis pactam, quamdiu uixit, 
seruaret^), Syracusani 260 a. Chr., quo anno Duellius consul fuit, a 
parte stabant Romanorum neque consulem ut hostem claudebant. 
Attulit Oudendorpius locos Ciceronis Verr. 6,37,97 — 98. 62,138, 
quibus probaret nuUum hostem Syracusanorum portum intrasse. 
Itaque coll. Polyb. 1,24,2 TOie jufev oijv 7rpoccx6vT€C (sc. Romani) 
Tij CiKeXiqt Tr|V Te '6T€CTaia)v eXucav iroXiopKiav, dcxaTWC auTUJv 
fibTi biaKeijLi^vuJv et Zonar. 8,11 AouiXioc be t6 ireZov TrpocXaPibv 
Touc Te '6TecTaiouc eppucaTO pro Syracusano proposuit Segestano. 
Quod quamquam ad rem ab illis Frontinoque traditam satis bene 
uidetur quadrare, tamen non recipiendum est, quia a Frontino aliquot 
nomina a reliqua memoria longe diuersa tradi constat (cf. supra 
p. 336). Ac nescio an ex uerbis Zonarae 1. ]. Kai (sc. AouiXioc) Tot 
q)iXia Td aXXa dpepaiiucaTO coniectare liceat, etiam Syracusas Duel- 
lium nauigasse, ut oppidanorum fidem confirmaret, eorumque in portu 
a Carthaginiensibus exitum custodientibus obiecta catena clausum 

esse: cui interpretandi uiae ne Ciceronis quidem loci supra laudati 
obstant. Certe summa opus est cautione, ne testimonia Frontini quae 
de quibusdam rebus unica nobis relicta supersint in suspicionem 
iniuria uocentur : nara ut aliunde notum non est consilium 3, 2, 2 ad 
expugnandam urbem maritimam institutum ab eodem Duellio consule, 
quae quidem urbs fortasse Macella fuit coU. Polyb. 1, 24, 2 Md- 
KcXXav TToXiv KaTCt Kpdioc eiXov, ita etiam exemplum 1,5,6 nullo 
iufuscatum errore et uberioris memoriae quasi uestigium ad nos 
peruenisse potest. Neque ex eo quidquam eflPecerim contra ueritatem 
huius exempli, quod idem strategema a Romanis in portu Hipponis 
261 a. Chr. factum esse Zonaras 8, 16 refert. 

In exemplo 2, 8, 2 : Furius Agrippa consul cedente cornu signum 
militare erepium signifero in hostes Hernicos et Aequos misit Dede- 
richius, cum coll. Liu. 3, 70, 2 — 11 praepropere Volscos pro Eernicos 
corrigeret, contra ipsam narrationem Liuianam id pugnare non in- 
tellexit: Furius enim consul sinistrum cornu tenebat contra Aequos 
pugnans, sed contra Volscos dextrum cornu duxit Quinctius coUega. 
Exemplum ex uberiore fonte fluxit, quo Hernici et Aequi eodem 
cprnu dextro, sinistro Volsci collocati tradebantur. 

Item fonti a Liuio diuerso debetur exemplum 2, 8, 3: T. Quintius 
Capitolinus consul signum in hostes Faliscos eiecit miUtesque id repe- 
iere iussit, A T. Quintio Capitolino consule contra Faliscos bellum 
gestum esse cum nemo scriptorum tradat, Oudendorpius T. Quintium 
Cincinnatum, quem idem strategema contra Volscos adhibuisse 
Liuius 4, 26. 29 testis est, significari coniecit. Eodem tendit Perizo- 
nius, cum cognomen Capitolini deleret. Nullo autem iure Dederichius 
Volscos pro Faliscos posuit, quod T. Quintius Capitolinus consul II 
contra Volscos bellum gesserit (cf. Dionys. 9, 67 — 59. Liu. 2, 64 — 
65. Front. 2, 7, 10. 2, 12, 1. 3, 1, l). 

In exemplo 3, 2, 11: Timarchus Aetolus, occiso Charmade Pto- 
lomaei regis praefecto, clamide interempti et galeari ad Macedonicum 
ornatus est hahitum: per hunc errorem pro Charmade in Saniorum 
portum receptus occupauit optimi codices praebent samniorum: quod, 
nisi librarii de Samnio uel Samnitibus inepte cogitauerunt, duplicem 
lectionem Saniorum et Samiorum complectitur. Atque Saniorum ex- 
hibuit editio Parisina (a. 1532) probaueruntque Keuchenius et Ten- 
nulius; lectionem autem Samiorum codicibus quibusdam recentioribus 
traditam Oudendorpius recepit coll. Polyaen. 5,26: Tijuapxoc AiTU)- 
Xoc dTTopdc TTic 'Aciac dc x^P^ov TToXudvGpuJTrov. His tamen 
uerbis Samum significari non certum est: si uero Samus intellegitur, 
strategema Frontini ut acciderit eodem loco quo Poljaeni, etiamsi 
idem Timarchus auctor utriusque fuit, nullo mpdo sequitur. Sed 
difficultas etiam grauior exsistet, ubi diligentius uerba exempli 3, 2, 
11 examinaueris. Nam cum Charmades praefectus appelletur Pto- 
lomaei regis, eundem esse coniceres qui Xpe)LiuJVibTic TTToXe)Liaiou 
vauapxoc a Polyaeno 5, 18 uocatur. Et cogitauit quidem de eo 

Droysen.^) Chremonides autem (246 — 239 a. Chr.) praefectus fuit 
Ptolomaei Euergetae, regis Aegyptiorum. Quod si idem esset cum 
Charmade, non intellegercs, cur Frontinus dixisset clamide et galeari 
Aegjptium praefectum omatum fuisse ad Macedonicumhabitum, 
cum contra ipsos Macedones eo tempore (246 — 239 a. Chr.) Aegyptii 
bellum gererent. Immo quia Macedonico ornatu instructus Ti- 
marchus per errorem ut Charmades in portum receptus est, oppi- 
danos a parte Macedonum stetisse aut Macedones fuisse et Char- 
mademMacedonicum fuisse praefectum patet: ergo non Ptolomaeus 
Euergetes rex Aegypti, sed Ptolomaeus Ceraunus rex Thraciae in- 
tellegitur atque strategema Timarchi perfectum est anno 280a.Chr., 
cum Ptolomaeus Ceraunus iuterfecto Seleuco regnum usurpasset de- 
fenderetque contra Antigonum, qui cum Aetolis quos in auxilio ha- 
bebat in Macedoniam inruebat.^) Ita omnia plana sunt neque ulla 
dubitatio est, quin Sanen, oppidum Macedonicum, ut Ptolomaeo 
ereptum traderet Antigono, Timarchus Aetolus occupauerit et rectissime 
editor illeParisinus, Budaeus -puto, Saniorum correxerit. Errauit igitur 
Droysen^), cum hoc strategema inter annos 246 et 239 a. Chr. contra 
Samios adhibitum esse opinaretur. Idem*) num recte^ iudicauerit 
Timarchum Aetolum apud Frontinum 3, 2, 11 et Polyaenum 5, 25 
eundem esse, difficile est dictu, quia Polyaenus parum accurate de- 
finitam rem narrat: nihil quidem obstat, quominus eundem et in 
Macedonia et in Asia contra Ptolomaeum Ceraunum eodem anno 280 
a. Chr. pugnasse credamus. 

His igitur quae disserui satis demonstrasse mihi uideor, eorum 
quae aliter apud Frontinum atque apud ceteros scriptores leguntur 
partem admodum exiguam a librariis commutatam et corruptam 
esse; numerum uix maiorem indiligentiae deberi atque errori auc- 
toris; partem longe maximam a fontibus originem ducere diuersis 
neque iam exstantibus. Exempla autem haud pauca cum Frontinus 
ex uilibus corporibus dictorum et factorum coUigeret, fieri non po- 
tuit, quin id genus strategematon cum fide historiae saepius dissen- 
tiret erroribusque uariis abundaret. 

